Indarrean dagoen zerga araudia - Kronologi aurkibidea - 2019 - Bizkaia.Eus\n1/2019 FORU ARAUA, martxoaren 20koa, gasaren, petrolioaren eta kondentsatuen erauzte-balioaren gaineko Zergarena. (2019ko apirilaren 4ko 66zk. BAO 4. or.)\n2/2019 FORU ARAUA, martxoaren 20koa, Ondasun Higiezinen gaineko Zergari buruzko 2016ko maiatzaren 18ko 4/2016 Foru Araua aldatzen duena. (2019ko apirilaren 4ko 66zk. BAO 9. or.)\n4/2019 FORU ARAUA, martxoaren 20koa, irabazteko asmorik gabeko entitateen eta mezenasgorako zerga-pizgarrien Zerga-Araubideari buruzkoa. (2019ko apirilaren 4ko 66zk. BAO 24. or.)\n5/2019 FORU ARAUA, abenduaren 11koa, Bizkaiko Lurralde Historikoaren 2019. urteko Aurrekontu Orokorrei buruzko 2018ko abenduaren 27ko 8/2018 Foru Araua aldatzen duena. (2019ko abenduaren 31ko 249zk. BAO 1. or.)\nBizkaiko Lurralde Historikoaren 2020. urteko Aurrekontu Orokorrei buruzko abenduaren 27ko 6/2019 FORU ARAUA. (2019ko abenduaren 31ko 249zk. BAO 1. or.)\n4/2018 FORU DEKRETU ARAUEMAILEA, abenduaren 18koa. Honen bidez, arau bereziak ezartzen dira energia elektrikoaren ekoizpenaren balioaren gaineko zergaren zerga-oinarria eta ordainketa zatikatuen zenbatekoa zehazteko 2018ko eta 2019ko ekitaldietan. (2019ko urtarrilaren 3ko 2zk. BAO 4. or.)\n1/2019 FORU DEKRETU ARAUEMAILEA, otsailaren 19koa. Honen bidez, Balio Erantsiaren gaineko Zergari buruzko azaroaren 9ko 7/1994 Foru Araua aldatzen da, eta UEFA Euro 2020ren azken fasearen araubide fiskala osatu. (2019ko otsailaren 21ko 37zk. BAO 53. or.)\nBizkaiko Foru Aldundiaren 171/2018 FORU DEKRETUA, abenduaren 18koa. Honen bidez, Bizkaiko Lurralde Historikoko zerga-betebehar formalak araupetzen dituen Araudia eta Oinordetza eta Dohaintzen gaineko Zergari buruzko Erregelamendua aldatzen dira. (2019ko urtarrilaren 4ko 3zk. BAO 11. or.)\nBizkaiko Foru Aldundiaren 6/2019 FORU DEKRETUA, otsailaren 12koa, Bizkaiko Foru Aldundiaren uztailaren 3ko 91/2018 Foru Dekretua aldatzen duena. Foru dekretu horren bidez, ezaugarri bereziko ondasun higiezinen katastro-balioa finkatzeko arau teknikoak onartzen dira. (2019ko otsailaren 19ko 35zk. BAO 11. or.)\nBizkaiko Foru Aldundiaren 12/2019 FORU DEKRETUA, otsailaren 26koa, zeinaren bidez, Bizkaiko Lurralde Historikoko zerga-betebehar formalak arautzen dituen araudia, fakturazio-betebeharrei buruzko araudia eta Pertsona Fisikoen Errentaren gaineko Zergaren araudia aldatzen baitira. (2019ko martxoaren 11ko 49zk. BAO 4. or.)\nBizkaiko Foru Aldundiaren 55/2019 FORU DEKRETUA maiatzaren 21ekoa, Irabazteko asmorik gabeko erakundeen zerga-araubidea eta mezenasgorako zerga-pizgarriak aplikatzeko Erregelamendua onesten duena. (2019ko maiatzaren 24ko 98zk. BAO 67. or.)\nBizkaiko Foru Aldundiaren 125/2019 FORU DEKRETUA, abuztuaren 21ekoa. Honen bidez, batetik, Bizkaiko Lurralde Historikoko Zerga-bilketari buruzko Erregelamendua onesten da; bestetik, UEFA Euro 2020 txapelketaren azken fasearen araubide fiskala garatzen da, eta, azkenik, aldatu egiten dira Bizkaiko Lurralde Historikoko Zergei buruzko 2005eko martxoaren 10eko 2/2005 Foru Arau Orokorra administrazio bideko berrikuspenaren arloan garatzeko Erregelamendua, Bizkaiko Lurralde Historikoko Zerga-ikuskapenaren Erregelamendua eta Pertsona Fisikoen Errentaren gaineko Zergaren eta Sozietateen gaineko Zergaren erregelamenduak. (2019ko abuztuaren 23ko 160zk. BAO 4. or.)\nBizkaiko Foru Aldundiaren 179/2019 FORU DEKRETUA, abenduaren 3koa, zeinaren bidez ezartzen baitira 2020ko ekitaldian egiten diren eskualdaketei Pertsona Fisikoen Errentaren gaineko Zergan eta Sozietateen gaineko Zergan aplikatu beharreko eguneratze-koefizienteak. (2019ko abenduaren 13ko 238zk. BAO 1. or.)\nBizkaiko Foru Aldundiaren 194/2019 FORU DEKRETUA abenduaren 17koa. Honen bidez, aldatu egiten da Pertsona Fisikoen Errentaren gaineko Zergari buruzko Araudia. (2019ko abenduaren 19ko 242zenbakia. BAO 1. or.)/li>\nOgasun eta Finantzen foru diputatuaren 3/2019 FORU AGINDUA, urtarrilaren 2koa, Ogasun eta Finantzen foru diputatuaren abenduaren 11ko 2190/2017 Foru Agindua aldatzen duena. Foru-agindu horren bidez, lanaren etekinen, jarduera ekonomikoen etekinen eta sarien gaineko atxikipenen eta konturako sarreren urteko laburpenaren 190 eredua onesten da. (2019ko urtarrilaren 7ko 4zk. BAO 1. or.)\nOgasun eta Finantzen foru diputatuaren abeduaren 21eko 2131/2018 FORU AGINDUA. Honen bidez, Balio Erantsiaren gaineko Zergaren ez-aldizkako autolikidaziorako 309 eredua eta haren izapidetze elektronikoa onesten dira. (2019ko urtarrilaren 7ko 4zk. BAO 1. or.)\nOgasun eta Finantzen foru diputatuaren 2070/2018 FORU AGINDUA, abenduaren 13koa, zeinaren bidez baimena ematen baita zorrak kreditu- edo zordunketa-txartela erabilita ordaintzeko, Ordainketa-pasabidearen bidez. (2019ko urtarrilaren 18ko 13zk. BAO 7. or.)\nOgasun eta Finantzen foru diputatuaren abenduaren 13ko 2070/2018 Foru Aginduko hutsen zuzenketa; foru agindu horren bitartez, baimena ematen da zorrak kreditu- edo zordunketa-txartela erabilita ordaintzeko, ordainketa-pasabidearen bidez. (2019ko apirilaren 3ko 65zk. BAO 9. or.)\nOgasun eta Finantzen foru diputatuaren 71/2019 FORU AGINDUA, urtarrilaren 11koa, Ogasun eta Finantzen foru diputatuaren abenduaren 11ko 2050/2018 Foru Agindua aldatzekoa. Azken agindu horren bidez, Balio Erantsiaren gaineko Zergaren araubide berezi erraztuko zeinu, indize eta moduluak onesten dira 2019. urterako. (2019ko urtarrilaren 21ko 14zk. BAO 11. or.)\nOgasun eta Finantzen foru diputatuaren 2139/2018 FORU AGINDUA, abenduaren 28koa, zeinen bidez onartzen baitira zerga hauek kudeatzean aplikatu beharreko batez besteko salmenta-prezioak: ondare eskualdaketen eta egintza juridiko dokumentatuen gaineko zerga, oinordetza eta dohaintzen gaineko zerga, eta zenbait garraiobideren gaineko zerga berezia. (2019ko urtarrilaren 22ko 15zk. BAO 7. or.)\nOker-zuzenketa, Ogasun eta Finantzen foru diputatuaren abenduaren 28ko 2139/2018 Foru Aginduarena. Foru agindu horren bidez, onartzen dira zerga hauek kudeatzean aplikatu beharreko batez besteko salmenta-prezioak: Ondare Eskualdaketen eta Egintza Juridiko Dokumentatuen gaineko Zerga, Oinordetza eta Dohaintzen gaineko Zerga, eta Zenbait Garraiobideren gaineko Zerga Berezia. (2019ko martxoaren 28ko 61zk. BAO 38. or.)\nOgasun eta Finantzen foru diputatuaren 144/2019 FORU AGINDUA, urtarrilaren 17koa, martxoaren 31ko 632/2017 Foru Agindua aldatzen duena. Foru agindu horren bidez, 289 eredua onesten da, elkarri eman beharreko laguntzaren esparruan finantza-kontuei buruz urtero egin beharreko aitorpen informatiboa egiteko dena. (2019ko urtarrilaren 28ko 19zk. BAO 6. or.)\nOgasun eta Finantzen foru diputatuaren 293/2019 FORU AGINDUA, otsailaren 11koa. Honen bidez, Zerga Berezien Unitatea sortzen da eta haren antolaketarako eta funtzionamendurako arauak ematen dira. (2019ko otsailaren 20ko 36zk. BAO 14. or.)\nOgasun eta Finantzen foru diputatuaren 353/2019 FORU AGINDUA, otsailaren 20koa. Honen bidez, erabilera turistikorako etxebizitzen lagapenari buruzko aitorpen informatiborako 179 eredua onesten da eta eredu hori aurkezteko baldintzak eta prozedura ezartzen dira. (2019ko martxoaren 1ko 73zk. BAO 18. or.)\nOgasun eta Finantzen foru diputatuaren 429/2019 FORU AGINDUA, otsailaren 28koa, zeinaren bidez aldatzen baita Ogasun eta Finantzen foru diputatuaren urriaren 5eko 1740/2017 Foru Agindua (haren bidez, bi eredu hauek onetsi dira: 036 eredua, enpresaburuek, profesionalek eta atxikitzaileek zentsuko alta-, baja- eta aldaketa-aitorpenetarako aurkeztu beharrekoa; eta 037 eredua, enpresaburuek eta profesionalek (pertsona fisikoek) zentsuko aldaketa-aitorpenerako aurkeztu beharrekoa. (2019ko martxoaren 11ko 49zk. BAO 99. or.)\nOgasun eta Finantzen foru diputatuaren 430/2019 FORU AGINDUA, otsailaren 28koa. Honen bidez, Pertsona Fisikoen Errentaren gaineko Zergaren 2018ko zergaldiko autolikidaziorako 100 eredua onesten da, bai eta eredu horren aurkezpen telematikoa egiteko prozedura ere. (2019ko martxoaren 11ko 49zk. BAO 128. or.)\nOgasun eta Finantzen foru diputatuaren 431/2019 FORU AGINDUA, otsailaren 28koa. Honen bidez, Ondarearen gaineko Zergaren 2018ko zergaldiko autolikidaziorako 714 eredua onesten da, bai eta eredu horren aurkezpen telematikoa egiteko prozedura ere. (2019ko martxoaren 11ko 49zk. BAO 112. or.)\nOgasun eta Finantzen foru diputatuaren 488/2019 FORU AGINDUA, martxoaren 6koa. Honen bidez, aldatu egiten da 847/2015 Foru Agindua, apirilaren 20koa, berotegi-efektuko gas fluordunen eragiketen urteko laburpen-aitorpenerako 586 eredua eta eredu horren aurkezpen telematikorako prozedura onesten dituena. (2019ko martxoaren 15ko 53zk. BAO 1. or.)\nOgasun eta Finantzen foru diputatuaren 870/2019 FORU AGINDUA, maiatzaren 6koa, Hidrokarburoen gaineko Zergaren autolikidaziorako 581 eredua onesten duena. (2019ko maiatzaren 14ko 90zk. BAO 11. or.)\nOgasun eta Finantzen foru diputatuaren 836/2019 FORU AGINDUA, maiatzaren 2koa, honen bidez Bizkaiko Lurralde Historikoko Aurrekontuei buruzko Araudi Orokorra onesten duen, Aurrekontuei buruzko abenduaren 29ko 5/2006 Foru Arauaren testu bategina garatuz, Bizkaiko Foru Aldundiaren 169/2014 Foru Dekretuaren 43 eta 44. artikuluetan eta Sektore Publikoaren Araubide Juridikoari buruzko urriaren 1eko 40/2015 Legearen Aurretiazko Tituluaren VI. Kapituluan ezartzen diren hitzarmenei lotutako agirien ereduak jaulkitzen dira. (2019ko maiatzaren 16ko 92zk. BAO 381. or.)\nOgasun eta Finantzen foru diputatuaren 1045/2019 FORU AGINDUA, maiatzaren 21ekoa, zeinaren bidez aldatzen baita Ogasun eta Finantzen foru diputatuaren urriaren 5eko 1740/2017 Foru Agindua (haren bidez, bi eredu hauek onetsi dira: 036 eredua, enpresaburuek, profesionalek eta atxikitzaileek zentsuko alta-, baja- eta aldaketa-aitorpenetarako aurkeztu beharrekoa; eta 037 eredua, enpresaburuek eta profesionalek (pertsona fisikoek) zentsuko aldaketa-aitorpenerako aurkeztu beharrekoa). (2019ko maiatzaren 24ko 98zk. BAO 83. or.)\nOgasun eta Finantzen foru diputatuaren 1029/2019 FORU AGINDUA, maiatzaren 16koa, zeinaren bidez foru-agindu hauek aldatzen diren: Ogasun eta Finantzen foru diputatuaren 48/2018 Foru Agindua, urtarrilaren 9koa, inbertsio kolektiboko erakundeen kapitala edo ondarea ordezkatzen duten akzioen eta partaidetzen eskuraketei eta besterentzeei buruzko urteko aitorpen informatiborako 187 eredua onesten duena; Ogasun eta Finantzen foru diputatuaren 2210/2016 Foru Agindua, abenduaren 15ekoa, 196 eredua onesten duena (eredu hori honetarako da: denetariko finantza erakundeetako kontuen finantza-aktiboen gaineko eragiketetan oinarritutakoak barne kontraprestazioaren bitartez lortzen diren kapital higigarriaren etekinei eta errentei aplikatzen zaizkien atxikipenen eta konturako sarreren urteko laburpena egiteko; ordainketarik, atxikipenik edo konturako sarrerarik izan ez duten kontuak identifikatzeko, eta denetariko finantza erakundeetako kontuetan baimendutako pertsonen eta saldoen urteko aitorpen informatiboa egiteko); Ogasun eta Finantzen foru diputatuaren 2282/2016 Foru Agindua, abenduaren 23koa, finantza-aktiboekin eta beste balore higigarri batzuekin egindako eragiketen urteko aitorpena egiteko 198 eredua onesten duena, eta Ogasun eta Finantzen foru diputatuaren 2241/2016 Foru Agindua, abenduaren 20koa, zeinaren bidez onesten baitira, batetik, aitorpen informatiborako 291 eredua, Ez-egoiliarren Errentaren gaineko Zergaren zergadunek establezimendu iraunkorrik gabe lortutako kontuen etekinez aurkeztu beharrekoa, eta, bestetik, hura ordenagailuz zuzenean irakurtzeko moduko euskarrian aurkezteko diseinu fisikoak eta logikoak. (2019ko maiatzaren 27ko 99zk. BAO 22. or.)\nOgasun eta Finantzen foru diputatuaren 1053/2019 FORU AGINDUA, maiatzaren 22koa. Foru-agindu honen bidez, batez besteko salmenta-prezioak onartu dira, Ondare Eskualdaketen eta Egintza Juridiko Dokumentatuen gaineko Zerga, Oinordetza eta Dohaintzen gaineko Zerga, eta Zenbait Garraiobideren gaineko Zerga Berezia kudeatzean aplikatzeko, prezio horiek 2018ko abenduaren 28ko 2139/2018 Foru Aginduaren bidez onartu ez ziren kasuetarako. (2019ko maiatzaren 30ko 102zk. BAO 18. or.)\nOgasun eta Finantzen foru diputatuaren 1188/2019 FORU AGINDUA, ekainaren 12koa; honen bidez, Sozietateen gaineko Zergaren (Bizkaiko Lurralde Historikoan ari diren atzerrian eratutako errentak eratxikitzeko araubideko erakundeak) eta Ez-egoiliarren Errentaren gaineko Zergaren (establezimendu iraunkorrak) autolikidazioa aurkezteko 200 eta 220 ereduak onetsi dira, 2018ko urtarrilaren 1etik aurrera hasitako ekitaldietarako, eta ereduok telematikoki aurkezteko prozedura arautu da. (2019ko ekainaren 20ko 117zk. BAO 19. or.)\nOgasun eta Finantzen foru diputatuaren 1235/2019 FORU AGINDUA, ekainaren 18koa. Honen bidez zergei buruzko martxoaren 10eko 2/2005 Foru Arauaren 94 ter artikuluan ezarritako baldintzak betetzen dituzten zerga-zorrak edo zehapenak direla-eta Bizkaiko Foru Ogasunaren zordun direnen zerrenda argitaratzeko data ezartzen da. (2019ko ekainaren 24ko 119zk. BAO 14. or.)\nOgasun eta Finantzen foru diputatuaren 1258/2019 FORU AGINDUA, ekainaren 20koa; honen bidez, Batasunaren barruko agiri administratibo elektronikoa betetzeko arauak eta 525 eredua («Batasunaren barruko larrialdiko bide-agiria») onetsi dira, barneko lurralde eremuko fabrikazioaren gaineko zerga berezien xedeko produktuen zirkulazioan aplikatzekoak. (2019ko ekainaren 28ko 123zk. BAO 7. or.)\nOgasun eta Finantzen foru diputatuaren 1266/2019 FORU AGINDUA, ekainaren .21ekoa; honen bidez, Zerga Berezien Erregelamenduko 27., 101., 102. eta 110. artikuluetan xedaturikoa garatzeko arauak onetsi dira (2019ko uztailaren 2ko 125zk. BAO 27. or.)\nOgasun eta Finantza Saileko foru diputatuaren 1487/2019 FORU AGINDUA, uztailaren 23koa. Honen bidez, emariei, dohaintzei, zerbitzuen doako prestazioei, ekarpenei eta baliatzeei buruzko aitorpen informatiborako 182 eredua onartzen da. (2019ko abuztuaren 2ko 146zk. BAO 11. or.)\nOgasun eta Finantzen foru-diputatuaren 1994/2019 FORU AGINDUA, urriaren 24koa. Honen bidez, aldatu egiten da 60/2015 Foru Agindua, urtarrilaren 9koa, 20R eredua onesten duena. 20R eredua: bat-egiteen, zatiketen, aktibo ekarpenen, balore trukeen, aktiboaren eta pasiboaren lagapen osoaren, eta Europako sozietate edo kooperatiba-sozietate baten egoitza Europar Batasuneko estatu kide batetik beste batera aldatzearen zerga-araubide berezia aplikatzeko jakinarazpena. (2019ko azaroaren 4ko 210zk. BAO 23. or.)\nOgasun eta Finantzen foru-diputatuaren 2050/2019 FORU AGINDUA, urriaren 31koa, zeinaren bidez aldatu egiten baita 2009ko ekainaren 9ko 1634/2009 Foru Agindua. Honen bidez, Bizkaiko Foru Ogasunean Iruzurraren Aurka Borrokatzeko Batzordea sortu eta haren jarduteko arauak ezarri ziren. (2019ko azaroaren 8ko 214zk. BAO 1. or.)\nOgasun eta Finantzen foru diputatuaren 2291/2019 FORU AGINDUA, azaroaren 27koa. Honen bidez, hiru eredu hauek onesten dira: Gerorapena edo zatikapenaren eskaera L13 eredua, Ordainketa geroratzeko eskabidean eskatutako informazioa eta dokumentazioa aurkeztu izanaren frogagiria AS1 eredua eta Bideragarritasun-plana PV1 eredua. (2019ko abenduaren 5ko 233zk. BAO 1. or.)\nOgasun eta Finantzen foru diputatuaren 2392/2019 FORU AGINDUA, abenduaren 12koa, Ogasun eta Finantzen foru diputatuaren abenduaren 11ko 2190/2017 Foru Agindua aldatzen duena. Foru-agindu horren bidez, lanaren etekinen, jarduera ekonomikoen etekinen eta sarien gaineko atxikipenen eta konturako sarreren urteko laburpenaren 190 eredua onesten da. (2019ko abenduaren 18ko 241zk. BAO 1. orria)\nOgasuneko Zuzendaritza Nagusiaren 5/2019 Ebazpena, otsailaren 21ekoa, Bizkaiko Foru Ogasunaren 2019. urterako Iruzurraren aurkako Plana funtsatzen duten irizpide orokorrak publikatzen dituena. (2019ko otsailaren 28ko 42zk. BAO 13. or.)\n2019 urterako aurkibide kronologikoaren moduan araudien zerrenda


Les Hermaux - Wikipedia, entziklopedia askea.\nGuy REVERSAT (2014-2020)\n44° 30′ 58″ N, 3° 07′ 54″ E / 44.5161°N,3.1317°E / 44.5161; 3.1317Koordenatuak: 44° 30′ 58″ N, 3° 07′ 54″ E / 44.5161°N,3.1317°E / 44.5161; 3.1317\nLes Hermaux (Frantzia)\nLes Hermaux (Okzitania)\nLes Salces, Saint-Germain-du-Teil, Saint-Pierre-de-Nogaret eta Trélans\nLes Hermaux (frantsesez eta ofizialki: Les Hermaux) Okzitaniako udalerri bat da. Administratiboki Frantziako Lozère departamenduan dago, Okzitania eskualdean. 2013an 117 biztanle zituen.\n2007an Les Hermaux udalerrian erroldatutako biztanleak 117 ziren. Familiak 52 ziren, horien artean 20 pertsona bakarrekoak ziren (20 bakarrik bizi ziren gizonak), 12 seme-alabarik gabeko familiak ziren eta 20 seme-alabak dituzten bikoteak ziren.\n2007an 112 etxebizitza zeuden, 51 familiaren etxebizitza nagusia ziren eta 61 bigarren erresidentzia ziren. 108 etxeak ziren eta 4 apartamentuak ziren. 51 etxebizitza nagusietatik 39 bere jabearen bizilekua ziren, 8 alokairuan okupaturik zeuden eta 4 doan lagata zeuden; 1ek bi gela zituen, 12 etxek hiru zituzten, 12 etxek lau zituzten eta 26 etxek bost zituzten. 38 etxek euren parking plaza propioa zuten azpian. 19 etxetan ibilgailu bat zegoen eta 25 etxetan bat baino gehiago zituzten.\nLes Hermaux udalerriko biztanleria-piramidea 2009an .\n2007an lan egiteko adina zuten pertsonak 71 ziren, horien artean 48 aktiboak ziren eta 23 inaktiboak ziren. 48 pertsona aktiboetatik 44 lanean zeuden (31 gizon eta 13 emakume) eta 4 langabezian zeuden (2 gizon eta 2 emakume). 23 pertsona inaktiboetatik 8 erretiraturik zeuden, 6 ikasten zeuden eta 9 "bestelako inaktibo" gisa sailkaturik zeuden.\n2009an Les Hermaux udalerrian 53 unitate fiskal zeuden, 118 pertsonek osaturik. Pertsona bakoitzeko diru-sarrera fiskalaren mediana urteko 12.317,5 euro zen.\n2007an zeuden 5 komertzioetatik, 2 erauzte enpresak ziren, 1 eraikuntza enpresa zen, 1 ostalaritza eta jatetxe enpresa zen eta 1 higiezinen enpresa zen.\n2000. urtean Les Hermaux udalerrian 13 nekazaritza-ustiategi zeuden, 1.016 hektarea erabiltzen.\nLes Salces (3,1 km)\nTrélans (3,7 km)\nSaint-Pierre-de-Nogaret (4,9 km)\nSaint-Germain-du-Teil (5,3 km)\nSaint-Laurent-d'Olt (7,7 km)\nLe Monastier-Pin-Moriès (9,3 km)\nAurelle-Verlac (9,9 km)\nMultimedia: Les Hermaux\nBNF: 152614792 (data)\nOrriaren azken aldaketa: 9 iraila 2020, 19:03.


Aniztasunaren aldeko aldarria Bilboko Aste Nagusiaren hasieran in Aste Nagusia in mp3(17/08 a las 22:48:02) 01:10:49 40046836 - iVoox\nWhat's next? Euskalgunean goiz zein gauez hamaika proposamen @Euskalgunea Cancelar 10\nBy Bilbo Hiria\nAniztasunaren aldeko aldarria Bilboko Aste Nagusiaren hasieran\nAniztasunaren aldeko aldarria Bilboko Aste Nagusiaren hasieran description\nArratsaldeko zazpieretan piztu da festa Bilbon. Naizen elkarteko bozeramailea Bea Severre pregoilariak aniztasunaren aldeko pregoia irakurri du jaien hasieran; Pa…Ya! konpartsako Itsasne Nuñezek piztu du suziria. Haur eta gazte transexualei eta euren familiei eskaini die pregoia. “Mundua aldatzen ari gara, eta denontzako mundu bat sortu behar dugu”, esan du. Mundua aldatzeko giltza heziketa izango dela zehaztu du. Era berean, gehitu du Aste Nagusian ez dela onartuko eraso homofoborik eta eraso matxistarik. Milaka lagun batu dira Arriaga Plazan Mari Jaiari ongi etorria egiteko. Saioa berezian zehar Itziar Urtasun jaietako zinigotziarekin berba egin dugu, aste honetan zehar dituzte ardurak azaldu dizkigu. Aurreko urteko pregoilarai ere guren izan da, Zoeion Eguileorrek aurten beste modu batez biziko ditu jaiak. Bilboko konpartsetako arduradunak izan dira gurean, jaiak antolatzeko egiten duten lana azaldu digute. 29 konpartsek osatzen dute Bilboko kanpartsak eta deneak euren baloreekin an egiten dute. Txupinaren kontaketa zuzenan jarraitu dugu.\nhttps://bilbohiria.com/docs2/2019/Ibaizabal/190817_txupina%20arriagatik.mp3 Deskargatu hemen.\nbilbo aste nagusia\nMore episodes Aste Nagusia\nEuskalgunean goiz zein gauez hamaika proposamen @Euskalgunea\nMamiki konpartsa 40 urte feminismoaren bozgorailu izaten @mamikikonpartsa\n19/08/2019 | 05:54\nGertuko magia Tor Magoaren eskutik #AsteNagusia2019\nKaskagorri konpartsak 30 urte bete ditu @kskgorri\nZazkel taldeak pop erradikala ekarriko du gaur Aste Nagusira @ZazkelTaldea


masterrak eta doktorego-programak | HiTZ Zentroa\nHome » akademia » masterrak eta doktorego-programak\nmasterrak eta doktorego-programak\n2002az geroztik, Ixa eta Aholab taldeak prestakuntza eta ikerketa sustatzen ari dira Hizkuntzaren Teknologien arloan, eta 140 profesional baino gehiago trebatu dituzte master eta doktoregoko programen bitartez. 50 doktoretza baino gehiago irakurri dira (horietatik 20 azken 5 urteetan) eta 24 tesi egiten ari dira egun. Une honetan, taldeak honako hauek sustatzen ditu:\n1. Language and Communication technologies Erasmus Mundus masterra\nErasmus Mundus-eko Hizkuntzen eta Komunikazioaren Teknologien Europako Masterreko Programak (LCT) industriaren eta ikerkuntzaren eskaerei erantzun nahi die, azkar hazten ari den arlo honetan. Hezkuntza- eta prestakuntza-aukerak eskaintzen dizkie datozen belaunaldietako ikerkuntza- eta berrikuntza-liderrei. Ezagutza sakona ematen die ikasleei hizkuntzaren eta komunikazioaren teknologietako metodoekin lotura duten hainbat diziplinatan, eta metodo zientifikoen arabera lan egiteko trebetasuna lantzen ere laguntzen die. Gainera, ikasleek praktikara bideratutako ezagutzak eskuratzen dituzte, Hizkuntzaren Teknologiako, Hizkuntzalaritza Konputazionaleko eta Konputazio Zientzietako moduluak egoki konbinatuz.\nLCT programan ikasketak Europako bi unibertsitatetan egiten dira (kontsorzioko bi unibertsitatetan) eta bi unibertsitatetako master tituluak lortzen dira.\n2. Hizkuntzaren Azterketa eta prozesamendua / Language Analysis and Processing (HAP/LAP) master lokala, ingelesez eskaintzen da.\nMasterrak UNIBASQ-eko, Euskal Unibertsitate Sistemaren Kalitate Agentziako, nazioartekotasun zigilua du.\nProgramaren helburu nagusia da ikasleei irakastea zer-nolako aplikazioak garatzen diren hizkuntzaren industrian, hala nola, hizkuntzaren azterketarako eta hizkuntzaren prozesamendurako teknika eta aplikazio informatikoak. Industrian garatuko aplikazioen artean, honako hauek nabarmendu daitezke:\nLengoia Naturalaren Ulermena\nTestu-bolumen handietako informazioaren erauzketa eta berreskurapena\n3. Hizkuntzaren Azterketa eta Prozesamendua doktoretza-programa, zeinetan 20 lagunek lortu baitute doktoretza azken 5 urteetan.


Chris Pratt: Heroi xelebrea — Gaztezulo\nChris Pratt: Heroi xelebrea\nChris Pratt: Heroi xelebrea https://www.gaztezulo.eus/albisteak/chris-pratt-heroi-xelebrea https://www.gaztezulo.eus/albisteak/chris-pratt-heroi-xelebrea/@@download/image/aktorea_chris_p_1433408398.jpg\nIkasgela guztietan egoten da ikasle graziosilloa, ikasi askorik ez baina ikasgai astunena ere umorez zipriztintzen iaioa izaten dena.\nHalaxe bota zuten Chris Pratt unibertsitatetik, lehen sei-hilekoaren ostean. Mauira (Hawaii) alde egin, Scooby Dooren marrazkidun furgoneta bat erosi eta "edan, porroak erre eta gasa, janaria eta arrantzarako materiala ordaintzeko gutxieneko orduak" lan egitera dedikatuko zela erabaki zuen. Harik eta Forrest Gump filmeko pertsonaia omentzen duen Bubba Gump Shrimp jatetxean zerbitzari lanetan ari zela zinemaren ateak ireki zitzaizkion arte. "Oso xelebrea zara; errodatuko dudan film batean agertu nahi duzu?", galdetu zion bazkaltzera joana zen Rae Dawn Chong aktore eta zuzendariak. Los Angelesera hegazkina hartu eta egun batetik bestera debutatu zuen Cursed: Part III (2000) filmean.\nEverwood telesailak iraun zituen lau denboraldietan protagonistetako bat izan zen eta The O.C. arrakastatsuan bederatzi ataletan agertu. Ondorioz, hainbat film handitan parte hartzeko aukera izan zuen, Oscar sarietara izendatuak izan diren Moneyball (2011), Zero Dark Thirty (2012) edota Her (2013) kasu. Aldiz, Parks and Recreation telesailarekin leherrarazi du barrez AEBetako ikuslegoa; lehen denboraldian paper txiki bat egitekoa zen, baina jendeari hainbeste gustatu zitzaion Andy alfer eta inuxentea, aurten amaitu den zazpigarren denboraldira arte zaleen pertsonaia kuttuna izan dela.\nBerezkoa du mutilak; tipo atsegina da, naturala, larunbat gaua garagardo eta txiste artean igarotzeko edonork koadrilan nahiko lukeen horietakoa. Ez da harritzekoa, beraz, The Lego Movie (2014) dibertigarriko protagonistari ahotsa jartzeko aukeratua izatea. Hala ere, umorea eta abentura uztartzen dituzten etorkizuneko blockbuster guztietan protagonista izateko hautagai bihurtu duen filma Guardians of the Galaxy (2014) bikaina izan da; pantaila handian aspaldian ikusi den superheroirik katxondoena da Star-Lord, zalantzarik gabe. Hain bihurtu da erakargarri, Spielbergek berak ere fitxatu duela dinosauroen sagari jarraipena emango dion Jurassic World estreinatu berrirako. Eta badirudi zinema industriako Midas erregea konbentzitu duela, zurrumurruek diotenez, Indiana Jones berria izango baita Pratt.\nIZENA: Christopher Michael Pratt.\nJAIOLEKUA: Minnesota (AEB).\nEMAZTEA: Anna Faris aktorea.\nLAGUNIK ONENA: Aubrey Plaza aktorea.\nFILM MAITEENA: Bloodsport (Newt Arnold, 1988).\nKIROL GUSTUKOENA: Boxeoa.\nMAITE DU: Arrantza egitea.\nGORROTO DITU: Saguak.


Areatzako Udala - Gorbeiako Gurutzea\nLeon XIII. aita santuak kristau-herri osoko mendirik garaienetako gailurretan gurutzeak jartzea gomendatu zuen XX. mendea zetorrela ospatzeko. Gaur egun ikus dezakegun gurutzeak 18 metroko altuera du eta hemen eraikitako hirugarrena da. Gurutzearen alboan 106 mendiren kokagunea erakusten duen orientazio-mahaia dago.\nIñaki García Uribek honela azaltzen du gurutzearen historia: “Aurreko mendea amaitu eta berria hastera zihoala eta (XIX-XX), Leon XIII. aita santuak kristau-herri guztiari Jesu Kristo Salbatzaileari gorazarre egiteko deialdia egin zien. Hortaz, herrietan erlijio-batzordeak sortu ziren eta hainbat ekimen bultzatu zituzten, adibidez, mendi ospetsuenean gailurrean gurutzeak altxatzea, FEDE EKINTZA HANDI BEZALA.\nJUAN BARTOLOMÉ DE ALCIBAR Zeanuriko parrokoak batzorde bat sortu zuen 1899an, JOSÉ MARÍA DE URRATXA Zigoitiko artzapeza presidente izendatu zuen eta Gorbeiaren tontorrean gurutze bat eraikitzea erabaki zuten. CASTO DE ZABALA Elorrioko arkitektoaren proiektua hartu zuten oinarri, Bizkaian lan garrantzitsuak utzi dizkigun garaiko arkitekto handia izan baitzen.\n1901eko uztailaren 16an hasi ziren Gorbeiako lehenengo gurutzea bere lekuan kokatzeko lanak. Lanari ekiteko aitzur berriak erosi zituzten eta lau hilabete beranduago, 1901eko azaroaren 12an monumentu berria bedeinkatu zuten. Gurutze erraldoi honek 33 metroko altuera zuen, hil zenean Jesu Kristok zuen adinaren omenez.\nIdatzizko kroniken arabera, gurutzea inauguratu eta bedeinkatu zen egunean eguraldi ona egin zuen. Hala ere, haizeak gurutzea astintzen zuen eta azkenean eguraldia txarrera egin eta seguru aski ekitaldia zapuztu zuen.\nAgintari eta langileekin batera bertaratutako artzainek gurutzeak gutxi iraungo zuela iragarri zuten eta halaxe izan zen. Bedeinkatu eta hilabetera erori egin zen, 1901eko abenduaren 12an hain zuzen ere. Gurutzea “Aldamineko hanka” deitzen dudanetik, hau da, Bizkaia aldeko ezkerreko hankaren oinarritik 6 metrora apurtu zen.\nEkitaldian Zuiako, Zeanuriko eta Vitoria-Gasteizko udaletako ordezkariak egon ziren, baita Zigoitiko artzapeza eta Murgiako kolegioko zenbait aita ere. Sermoia Beartel aitak egin zuen bi hizkuntzatan. Durangotar honek aita alemaniarra zuen eta predikari frantziskotar handia deitu zioten, alde batetik ekitaldia nabarmentzeko eta bestetik bere kategoria handia eta bere eliza-mintzaldiak azpimarratzen zituelako.\nGurutzea lurrazpiko oinarria txikiegia zelako eta zursarean geratzen zen izoztutako elurrak presio handia egiten zuelako jausi zen. Hori ikusita, laster hasi ziren gurutzea berreraikitzeko lanak. 23 hilabete iraun zuten eta azkenean 1903ko urriaren 1ean bedeinkatu zuten. Bigarren gurutzea baxuagoa zen, beraz zerutik urrunago zegoen eta bere altuerak jada ez zuen adierazten Jesu Kristo hil zenean zuen adina.\nAgintariez gain, 1.000 mendizale baino gehiago izan ziren bigarren bedeinkapen honen lekuko. Bedeinkatzeko ura Jordanetik ekarri zuten, Palestinako ur ospetsua hain zuzen ere, San Juan Bataiatzaileak Jesu Kristo bataiatzeko erabili zuen ur bera. Gurutzea egin ahal izateko dirua eman zutenen omenez meza ospatu zuten; eliza-ekitaldian «Te Deum» abestu zuten eta bertan zegoen FELIPE ARRESE BEITIA olerkariak gurutzearen omenez idatzitako euskarazko olerki polita irakurri zen.\nZorigaitza berriro erori zen gurutzean eta kristau-herrien ikurra bigarren aldiz jausi zen 1906ko otsailaren 12an. Bigarren gurutzea 28 hilabetez egon zen zutik.\nGorbeiako gurutzearen garai honetako data garrantzitsuak galdu egin dira. Badakigu hirugarren gurutzea, gaur egungoa, 1907 inguruan eraiki zela Eiffel Dorrearen egitura oinarri hartuta. Inaugurazioaren, bedeinkapenaren eta lanen amaieraren datak ahaztu edo ezkutatu egin dira, baita gurutzea eraikitzeak izandako kostuak eta gainerako zehaztasun bitxiak ere.\nBadakigu aurreko bi gurutzeen bedeinkapenak Gorbeiako tontorrean egin zirela 1901eko azaroaren 12an eta 1903ko urriaren 1ean eta hirugarrena 1907an jarri zutela data historikorik ezarri gabe eta bedeinkapenik egin gabe. Badirudi denbora datu interesgarririk gabe igaro zela.\n1963ko ekainaren 23an, Baskonia Mendi Taldeak LARREA jaunaren Ama Birjinaren irudia kokatu zuen Bizkaira begira. Hala ere, 1967ko ekainaren 25ean, LARREAren lana kokatu eta lau urte geroago, brontzezko eskultura berriz jarri behar izan zuten, norbaitek aurrekoa apurtu zuen eta.\nXX. mendearen hirugarren hamarkadan, orientazio-mahaia kokatu zuten gurutzearen eta Begoñako Ama Birjinaren alboan. LUCIO LASCARAY mendizale arabarrak bi urtetan zehar lan egin zuen proiektu eder hori gauzatu ahal izateko eta 1931. urtean orientazio-mahaiaren egitasmoa burutu zuen. Urte eta erdi egon zen argazkiak ateratzen, era askotako neurriak hartzen, hamaika ohar idazten; azkenean, LASCARAYk irudia plaka esmalteztatuan erreproduzitzeko eskatu zuen Frantziako Puy de Dòme eskualdeko lantegi batean. Plakak, aduana-zergek eta plakaren garraioak 619 pezeta balio izan zuten guztira.


AHTren Aurkako Asanbladak larunbateko Manifestaziora deitu du | AHT-ren Aurkako Asanblada\nAHTren Aurkako Asanbladak herritar guztiei dei egiten die datorren larunbatean Hendaia eta Irun artean “AHTrik EZ! Proiektu txikitzaileak gelditu!” lelopean AHT GELDITU! Elkarlanak eta Iparraldeko Ingurumenaren Defentsarako Elkarteen Batzordeak (CADE) batera antolatu duten manifestazioan partehartzeko, arratsaldeko 4etan Hendaiako tren geltokitik abiatuta. Euskal Herri osoko AHTren aurkako herri-taldeak eta mugimenduak bilduko dituen mobilizazio honek Bidasoaren bi aldeetako jendeak elkartu nahi ditu beraz, AHTren egitasmoak ingurumenari, jendarteari eta ekonomiari eragiten dizkien kalte larriak salatu eta proiektu txikitzaileekiko arbuio soziala indarrarekin kaleratzeko. Halaber, manifestazio honen karira, larunbata goizean hainbat herrialde desberdinetako AHTren aurkako herri mugimenduen topaketa egingo dela Hendaian: Euskal Herria, Espainia, Frantzia eta Italiako eskualde desberdinetan AHT egitasmoen aurka borrokatzen duten hainbat talde elkartuko gara, elkarren artean borroka esperientziak trukatzeko eta gure ikuspegi eta aldarrikapen amankomunen inguruan eztabaidatu eta adierazpen bateratu bat egiteko. Topaketa hori goizeko 9’30etan hasiko da Hendaiako erdigunean dagoen azoka zaharrean (“Les Halles”), eta Europako hainbat lekutan AHTren aurka sortu diren AHTren aurkako herri taldeen artean harreman estuago batzuen aukera emango du. Mobilizazio hau, Iparraldeko herritarren artean abiadura handiko tiranoek dakarten arpilaketa eta triskantzaren gaineko kontzientzia nabarmen hedatzen ari den unean egingo da. Egun, denok gara jakitun Euskal Herrian dauden egitasmoak (AHT, Jaizkibelgo Superportua, Hondarribiako aireportuaren luzatzea, autobide/autopista berriak eta berauen haunditzeak…) urrutiko bulegoren batean diseinaturiko interes ekonomiko eta politiko ilunen menpeko direla. Herritarren eskaerei muzin eginez, ingurumen eragin larriei ezikusia eginez eta egoera ekonomiko latzean gauden langile, ikasle eta langabetuen bizkar, dirutza publikoa lotsagabeki xahutzen dute.\nGuzti honen gibelean gizatasunik gabeko kapitalismo basatia dago. Hortaz, ezinbestekoa da jendarte eredu berri bateruntz abiatzea: gertutasunean eta eskala txikian oinarrituriko gizartea, ekonomia erlazioak lekuan lekuko beharretan oinarritu, herrietako bizitza eta kultura sustatuko dituena. Eta borroka hortan, pertsonen arteko hartu-eman zuzenetan antolaturiko herri-mugimendu autoorganizatuen aldekoak gara, botereak eskeintzen dituen eztabaida faltsuetan eta tranpetan erori gabe.\nHori denagatik, jende guztiari dei egiten diogu larunbatean AHTren aurkako mobilizazio eta eztabaida egun garrantzitsu honetan partehartzeko, AHT eta desarrollismoaren aurkako borrokari bultzada berri bat emateko. AHT-REN AURKAKO ASANBLADA\niruzkin 1 for 'AHTren Aurkako Asanbladak larunbateko Manifestaziora deitu du' 1. Irrati kuña, autobusak, elkarlanaren deialdia\nahtez-(e)k Ar, 19/01/2010 - 19:13-(e)an bidalia. Irakurri AHT Gelditu! elkarlanak Hendaiako manifestaziorako egin duen deialdia.\nEntzun irrati kuña eta elkarrizketa,\nIkusi zure herri ingurutik autobusik irtetzen den eta\nIrakurri, Entzun, Ikusi.


Krosetik mendi lasterketara - - Anboto.org\nOihana Azkorbebeitia Urizar\nKrosetik mendi lasterketara\nOihana Azkorbebeitia Urizar 2016-02-19 09:00\nUrtero, otsail inguruan ematen zaio hasiera mendiko lasterketen denboraldiari, eta azaroa bitartean era guztietako mendi lasterketak jokatzen dira (munduko kopa, Euskal Herrian eta Espainian kopa eta txapelketa, eta beste hainbeste lasterketa herrikoiagoak, gero eta txoko-bazter gehiagotan).\nEta, azaroa bukatutakoan, nola prestatzen dute korrikalariek hurrengo denboraldi berria? Normalean, udazkenaren hondarrean eta neguaren hasieran ez dute atseden handirik hartzen, eta, lasterketarik egon ez arren, ez dira geldi egoten. Asko eski munduan murgiltzen dira neguko hilabeteetan, eta beste batzuek krosa aukeratzen dute beraien prestaketa bideratzeko. Kros lasterketak oso laburrak eta arinak dira mendiko lasterketekin alderatuta, baina ezin hobeak dira hankak indartzeko. Euskal Herriko puntako mendi lasterkari askoren aukera da krosa. Beraien artean, aipagarrienetarikoak, Maite Maiora mendaroarra eta Oier Ariznabarreta durangarra ditugu. Biak ala biak munduko mendi korrikalaririk onenen artean lehiatzen dira, eta neguan kros lasterketak eginda prestatzen dute beraien denboraldi hasiera.\nAzken urteetan, hainbat atletek egin dute jauzia krosetik edo atletismotik mendiko lasterketetara, eta, egia esan, nahiko emaitza onak lortzen ari dira, orokorrean. Begi bistan dago krosa modalitate egokia dela gero mendian ondo aritzeko.


Autobus geltoki zaharra (Iruña) – Jolas Parkeak\nAutobus geltoki zaharra (Iruña)\n[stextbox id=”info”]Gunearen izena: Autobus Geltoki Zaharra.\nHelbidea: Autobus Geltoki Zaharra\nEstalia edo irekia:Estalia\nIrisgarritasuna: oinez, bizikletaz…\nGurpildun aulkientzako irisgarria: bai.\nIruñako erdigunean dago autobus geltoki zaharra. Izenak dioen bezala, autobusen geltokia zena orain, jolaserako gunea da. Bi espazio nagusi ditu, alde batetik txikien gunea eta bestetik, gazteena. Komunak, mahaiak, iturria, zakarrontziak, aldalekua, bizikletentzako aparkalekua eta wifi-a era badaude.\nTxikien gunean, jolaserako elementu hauek aurkitu genitzake: jolasak, ziburuak eta 2 solairuko autobus gorri handia.\nGazteen gunean berriz, rokodromoa, ping-pong jolaserako mahaiak, futbolinak, xake jolaserako mahaiak eta bestelako jolasak erabili ahal izateko mahaiak.\nGune estalia da eta gauez itxi egiten dute.\nEraikina 1934ko azaroan inauguratu zen eta 2007. urterarte jardun horretarako erabili zen. Gaur egun jolaserako eremu estalia da. Esan daiteke, Euskal Herrian espazio hau aitzindaria dela bestelako erabilera bat izan duen eraikin publikoa jolaserako espazio bilakatzen.\n2018ko ekainian Geltoki izeneko egitasmoa jarri zuten martxan, lehengo autobus tiketak saltzen zituzten leihatilen gunean. Espazio horretan Nafarroako artisau eta ekoizleen produktuak erosi eta dastatu daitezke tabernan. Horretaz gain liburutegi txokoa eta ludoteka bat ere atondu dute.\nEgitasmoa Nafarroako ekonomia solidarioko hainbat eragilek kudeatzen dute eta ekitaldirik ezean, igandetan itxita egoten da.\n[ngg_images source=”galleries” container_ids=”42″ display_type=”photocrati-nextgen_basic_thumbnails” override_thumbnail_settings=”0″ thumbnail_width=”240″ thumbnail_height=”160″ thumbnail_crop=”1″ images_per_page=”20″ number_of_columns=”0″ ajax_pagination=”0″ show_all_in_lightbox=”0″ use_imagebrowser_effect=”0″ show_slideshow_link=”1″ slideshow_link_text=”[Show slideshow]” order_by=”sortorder” order_direction=”ASC” returns=”included” maximum_entity_count=”500″]\n← Berritxuko jolas parkea (Berriatua) Olabeagako parkea (Bilbo) →


Joxe Mari Iriondoren "ibilbide profesional bikaina" saritu dute Euskal Kazetaritza Sarietan - Urola Kostako Hitza : Urola Kostako Hitza\n(Twitter: Bingen Zubiria)\nEuskal Kazetarien Elkarteak eta Kazetarien Euskal Elkargoak atzo, asteazkena, egin zuten aurtengo Euskal Kazetaritza Sariak banatzeko ekitaldia, eta Joxe Mari Iriondo kazetaria (Azpeitia, 1938) zegoen sarietako bat jasotzeko izendatuta. Osasun arazoak medio, ordea, ezin izan zuen ekitaldian izan azpeitiarrak, eta haren seme Joseba Iriondok jaso zuen aitaren saria. Ekitaldian, aitaren izenean hitz egin zuen Josebak, eta elkarteei eskerrak eman zizkien sariarengatik: “Benetan gozoa da lankideen aintzatespena jasotzea. Berak esan eta pentsatuko ez lukeen gauza bat nik neuk esango dut: ondo merezitakoa da saria”, gaineratu zuen.\nEuskal Kazetarien Elkarteak eta Kazetarien Euskal Elkargoak Iriondo kazetariaren ibilbidea saritu dute aurten. Epaimahaiak Iriondoren “ibilbide profesional bikaina” nabarmendu du. Iriondoz gain, Cesar Coca, Euskaltzaindia, Eusko Ikaskuntza, Carmen Sarmiento eta Doce Miradas bloga saritu dituzte Euskal Kazetaritza Sarietan.\nIriondo Loiolako Herri Irratian aritu zen 22 urtez, 1961etik 1983ra bitartean. “Herri Irratian asko sufritu genuen zentsurarekin, baina nik beti gozatu egin dut nire lanarekin”, esan du saria baloratzean. Herri Irratian euskal kultura landu zuen uhinetatik, eta bertso, erromeria eta kantaldi saioen fitxategi oparo bat bildu zuen urte horietan. TVEn eta EITBn ere egin zuen lan. 1985. urtean ETBko zuzendari izendatu zuten, eta EITBko irratietako zuzendaria izan zen 1989. urtetik 1998ra. 2008an Rikardo Arregi Kazetaritza Sarietan ohorezko saria eman zioten. Ohorezko euskaltzain izendatu zuten 2010. urtean.


Busturialdeko HitzaArratzu Archives - Page 3 of 38 - Busturialdeko Hitza | Page 3\nErrefuxiatuentzako aterpea eskatu dute Batzarretxe aurrean\nNork Ane Maruri Aransolo\t- Ira 24, 2018\nErrefuxiatuen eskubideen alde egin dute gaur arratsaldean Busturialdeko Ongi Etorri Errefuxiatuak taldekoek. Bizkaiko Politika Orokorreko osoko bilkura ospatu dute Batzarretxean, eta bilera hori aprobetxatuz, errefuxiatuentzako aterpea eskatu dute herritarrek bertan. Ongi etorria bisitariei bakarrik egin beharrean,...\nBusturialdeko pentsiodunak astelehenetako elkarretaratzeetara itzuliko dira\nNork Ane Maruri Aransolo\t- Ira 13, 2018\nUda garaian etenaldia egin eta gero, Busturialdeko pentsiodunak Gernika-Lumon astelehenetan egiten dituzten elkarretaratzeetara bueltatuko dira; hurrengo astelehenean 12:00etan udaletxe aurrean bilduko dira. “Udan ikusi genuen elkar azkenengoz, eta berriro mugimenduari ekingo diogula esan nahi dugu”, adierazi...\nBost Deiadar mendietatik traila lehiatuko dute barikutik domekara\nNork Aintzina Monasterio Maguregi\t- Ira 11, 2018\nBocineros-Deiadar Xtreme Ultra traila lehiatuko dute lehenengoz. Hain zuzen, Bizkaiko bost Deiadar mendietatik egingo dute proba: Oiz, Sollube, Ganekogorta, Gorbeia eta Kolitza. Barikutik domekara Bizkaiko 32 udalerritik egingo dute traila, 200 kilometrotan. Gernika-Lumoko Batzarretxean izango du...\nNork Aintzina Monasterio Maguregi\t- Ira 5, 2018\nManu Leginetxeren artxiboko 34 ale hartu ditu dohaintzan udal liburutegiak\nNork A.M.A.\t- Uzt 18, 2018\nArratzuko Udal Liburutegiak Manu Leginetxe kazetari arratzuarraren artxiboko 34 kazetaritza ale hartu ditu dohaintzan. Haren artxibo pertsonala Euskadiko Artxibo Historikora eroateko bigarren jardunaldian jaso zuten ekarpena.Belendiz auzoan jaiotako ka......Read More\nManu Leginetxeren 34 ale hartu ditu dohaitzan Arratzuko Udal Liburutegiak\nNork Ane Maruri Aransolo\t- Uzt 14, 2018\nArratzuko Udal Liburutegiak Manu Leginetxe kazetari arratzuarraren 34 ale hartu ditu dohaitzan. Leginetxeren artxibo pertsonala Euskadiko Artxibo Historikora eramateko egin den bigarren jardunaldia izan da honakoa. Belendiz auzoan jaiotako kazetariak bere lan batzuk eskaini zizkion Arratzuri bizirik zegoenean,...\nMundakako organoa omenduz hasiko dute zapatuan Urdaibaiko Organoak zikloa\nNork Ane Maruri Aransolo\t- Uzt 12, 2018\nMundakako organoaren mendeurrena omentzeko kontzertuagaz hasiko dute zapatuan Mundakan aurtengo Urdaibaiko Organoak Joxe Mari Eguileor kontzertu zikloa. 40 urte betetzen dituen Gernika-Lumoko Andra Mari korala ere omenduko dute aurten. Ondare kultura kontserbatzeko, berreskuratzeko eta gozatzeko antolatutako...\nHedabideen egiak eta gezurrak, lehen eta orain\nNork Aintzina Monasterio Maguregi/ Ane Maruri Aransolo\t- Uzt 6, 2018\nGarai batean propaganda hegazkinetatik botatzen zuten, eta irratia bezalako hedabideak erabiltzen zituzten herritarrak informatzeko. Egun, bestelako erremintak daude; horien artean sare sozialek daukate indar edo pisu handiena. Gatazka eremuetan lehenbiziko biktimetako bat egia izan ohi da,...\nAne Irabazal: “Gu ez gara gai gauzak aldatzeko, kontatzeko baizik”\n“Gatazka eremuetan egotean, askotan galdetzen diot nire buruari zertarako egiten dudan lan. Herritarrek askotan galdetzen digute ea eurei laguntzeko gai garen. Egia esan behar diegu. Gu ez gara gai gauzak aldatzeko; kontatzeko eta ezagutzera emateko baizik....\n« Aurrekoa 1 2 3 4 5 … 38 Hurrengoa »


About: Die Toten Hosen\nDie Toten Hosen (alemanieraz Hildako Prakak) Düsseldorfen sortutako punk musika taldea da. Alemanieraz abestuta, hamarkadetan zehar arrakasta lortu dute Alemanian. Hogei urte baino gehiagoko bizitzan, taldearen kantak umoretsu eta zentzurik gabe izatetik seriotasunera igaro dira, auzi politikoei, arrazakeria esaterako, erreparatuta. Milagarren kontzertuan, Düsseldorfen 1997ko ekainaren 28an emana, 60.000 zale baino gehiago bildu ziren. Rieke Lax neska holandarra zendu zen publikoan. Segurtasunak kanta lasaiak abes zitzaten eskatu behar izan zien entzuleria ez beldurtzeko.\nDie Toten Hosen (alemanieraz Hildako Prakak) Düsseldorfen sortutako punk musika taldea da. Alemanieraz abestuta, hamarkadetan zehar arrakasta lortu dute Alemanian. Hogei urte baino gehiagoko bizitzan, taldearen kantak umoretsu eta zentzurik gabe izatetik seriotasunera igaro dira, auzi politikoei, arrazakeria esaterako, erreparatuta. Lehenengo singlea "Wir sind bereit" (Prest gaude) 1982an plazaratu zuten, eta estreinako albuma, "Opel-Gang", hurrengo urtean. Garai horretan doan jotzen omen zuten, baldin eta alkohol hornidura aski bazuten eta, zerbait apurtzekotan, ordaintzeko beharrik ez bazuten. Milagarren kontzertuan, Düsseldorfen 1997ko ekainaren 28an emana, 60.000 zale baino gehiago bildu ziren. Rieke Lax neska holandarra zendu zen publikoan. Segurtasunak kanta lasaiak abes zitzaten eskatu behar izan zien entzuleria ez beldurtzeko. (eu)\nDie Toten Hosen (alemanieraz Hildako Prakak) Düsseldorfen sortutako punk musika taldea da. Alemanieraz abestuta, hamarkadetan zehar arrakasta lortu dute Alemanian. Hogei urte baino gehiagoko bizitzan, taldearen kantak umoretsu eta zentzurik gabe izatetik seriotasunera igaro dira, auzi politikoei, arrazakeria esaterako, erreparatuta. Milagarren kontzertuan, Düsseldorfen 1997ko ekainaren 28an emana, 60.000 zale baino gehiago bildu ziren. Rieke Lax neska holandarra zendu zen publikoan. Segurtasunak kanta lasaiak abes zitzaten eskatu behar izan zien entzuleria ez beldurtzeko. (eu)\nDie Toten Hosen (eu)\ndbr:Die Toten Hosen\nwikidata:Die Toten Hosen\ndbpedia-cs:Die Toten Hosen\ndbpedia-de:Die Toten Hosen\ndbpedia-es:Die Toten Hosen\ndbpedia-fr:Die Toten Hosen\ndbpedia-it:Die Toten Hosen\ndbpedia-ko:Die Toten Hosen\ndbpedia-nl:Die Toten Hosen\ndbpedia-pl:Die Toten Hosen\ndbpedia-pt:Die Toten Hosen\ndbpedia-wikidata:Die Toten Hosen


Datu berreskuratzea Zerbitzuak:\nGure datuak berreskuratzeko laborategian bezeroaren datu guztiak ingurune seguru batean laborategi pribatu eta kontrolatutako sarbidea mantendu espezialistak egokia bakarrik sentikorra informazioa kudeatzeko bermatzeko. aldizka kontratatzen ari gara sailkatutako datuak berreskura gobernuak, legea betearazteko agentziak eta erakunde pribatuei. LC Teknologia da pribatutasuna eta babes-maila hori sailkatu material eskatzen ohituta. berreskuratu dokumentu guztiak dira betirako ondoren wiped 30 egun.\nhelburua: LC Technology International pribatutasun-politika adierazpena informazioa bildu erabiltzaileen dugu gida gisa idatzi eta informazio hori nola erabiltzen dugun. hau horniketa informazio erabakia hezi eta eroso bat egiteko horiek guri emango du sentitzen dugu. Edozein zalantza iruzkinak edo kezka mesedez badaukazu jakin arazi Service@LC-Tech.com gurekin.\nInformazio demografiko eta pertsonal dugu eskaera\nNola bildutako informazioa erabili dugu\nWho informazioa partekatzeko dugun\nEstatistika Jarraipena: LC Technology funtzionatzen 4 guneak eskua, www.LC-Tech.com, www.LC-Tech.co.uk, www.FILERECOVERY.com eta www.PHOTORECOVERY.us Gune guztiak jarraipena estatistikak. Gure guneak garatu estatistikak jarraipen zerbitzuak hala nola, Google Analytics eta Bing Analytics bezalako.\nZerbitzu hauek sortzen digu estatistikak, hala nola bisitaldiak orrietan bezala, zenbat denbora ikusi dira, saioaren denbora eta beste estatistika. Informazio hori erabiltzen da barrutik bakarrik erabiltzailearen esperientzia hobea kudeatzeko.\nEz dugu argitaratzen edo hala, gure estatistikak publiko egin.\nbaliteke dugu, Oraingo zerrenda zenbat bisitari edo hits gure gune izan da denbora tarte jakinean maneiatzen on, baina ez zehatz banakako IP helbideak, informazio kaleratu. Hau da, eskualdeko Demografia bakarrik erabiliko da eta ez dago gordeta, ezta elkarbanatu.\nEz dugu gure datuak saldu inori — soilik erabiltzen da barrutik.\nCookieak: cookies bakarrik erabiltzen ditugu merkataritza elektronikoa gure gune alorrean. Cookieak saskia erosketak edukiak jarraipena eta erosketa saioaren mantentzeko erabiltzen dira. Cookiak ere laguntza betetzerik erabiltzen dira forma automatikoki. Cookiak ez dute inolako informazio bidali eta egun gutxi barru iraungiko.\nDemografia informazioa eta informazio pertsonala eskatu dugu: informazio pertsonala eskatzen dugu gure web orriko hainbat eremutan; denean Demoak deskargatzen dira, Informazio eskatu, produktu erosten dira, laguntza teknikoa eskatu edo gure buletina harpidetza eskatu. Informazio pertsonala Batera, halaber, oinarrizko demografikoa informazioa eta / edo arazoa izaten ari duzun azalpen bat eskatu dugu. posta zerrendak opt-in dira, eta erabiltzaileak edonoiz harpidetza kendu ahal e-mail bat bidaliz Unsubscribe@LC-Tech.com arabera, berehala kendu behar.\nNola erabili dugu Bildutako informazioa: Edozein informazio Webgune honetan, ala estatistika zerbitzariak erabiltzaileari aurkeztutako bildutako zorrozki erabiltzen da etxe-analisi demografikoa for, Produktu hobekuntza eta erabiltzailearen esperientzia hobetu. hilero buletin bat da, opt-in posta elektroniko bidez egiten dugu. Ez spam edo ontziratu e-Mail eskaintza edo publizitate egin dugu eta ez saldu edo gure zerrendan banatzeko edozein hirugarren pertsona edo enpresei dugu.\nInformazio guztia guztiz konfidentzialak mantendu dugu.\nWho Partekatu gara Informazioa: Hirugarren alderdien bakarra, gure bezeroei buruzko edozein informazio eskuratzeko aukera dute First Data Corporation da euren E4 Global Gateway kreditu txartela prozesatzeko pasabidearen bidez, PayPal batera, Stripe eta SanDisk® Corporation. Informazioa E4 Global Gateway bidaltzen da, PayPal edo banda bakarra denean bezero bat erosketa bat egiten du eta transakzio atebide seguruan erabiltzen dugu. Lehenengoa Data Corporation (E4 Global Gateway en Sozietate) handiena kreditu txartela munduko prozesadore bat da eta funtzionatzen 34 mundu osoko herrialde. Beren informazioa ikus dezakezu hemen. Lehenengoa Data ditu hitzez egiaztatu ez dute informazioa partekatzeko eta txartel jaulkitzaile politikaren aurka da, eta horrek ez du uzten inolako fakturazio informazioa partekatzeko haiekin. LC Technology ezin politika atzera E4 Global Gateway edo First Data arabera. Informazioa SanDisk® Corporation bidaltzen da denean bakarrik bezero bat erosi du SanDisk® RescuePRO® zuzenean www.LC-Tech.com. SanDisk® Korporazioko ekoizle eta flash biltegiratze-txartela produktuen hornitzaile handienetako bat produktu elektronikoak eta gailu digital askotariko da. LC Technology International ezin politika atzera SanDisk® Corporation.\nZer Eskubideak duzu zure datuak ahala:\nErabiltzaile erregistratua bazara edo gure gunean ezker iruzkinak ikusteko edo deskargatzeko datuen zuri buruz ditugun eskatu ahal. As LC-Tech.com ez duela iruzkinak hartu, edo erregistratutako erabiltzaileek dute, ez genuke era honetako informaziorik deskargatu bisitaria batentzat. Informazio bakarra izango genuke betetze hornitu software ebaluazio eskaera inprimaki bat atera informazioa izango litzateke, laguntza eskaera inprimaki bat, edo kontaktu formulario bat.\nNormalean bisitariek formulario bat bete for, datuen bere helbide elektronikoa izango da, utzitako formulario bat eta erabiltzaile agentea nabigatzaile kateak betetzean unean edozein IP helbideak erabili zituzten. datuen Gainerako publikoa da bisitarien ek argitaratutako.\nbezeroei ordaintzeko, hau ere sartuko dira profil-informazioa eta deskarga, ordainketa, eta laguntza txartel historiak.\n*** ere eska dezakezu "ahaztu behar" eta Pertsonalki identifikatzeko daturik zuri buruz ditugun ezabatu egingo dugu.\nNoski, hau baztertzen datuak edo administrazio edo segurtasun helburuetarako behar dugu legez dugu, beharrezkoak izanez gero datu batzuk atxikitzen.\nHala, zauden ordaintzen gure bezero bat bada, eta hori izan da gurekin erregistratu software lizentzia izan, ezabatu badugu gure datu-basea, ezin izango dugu zuk bila dezan gure datu gai laguntzeko laguntza tekniko bat izango, lizentzia berritzeko, edo beste materia. Beraz, mesedez pentsa hori noiz egingo ezabatzeko eskatzeko gure datu batetik.\ndenbora present aldian For, hau da gure bisitarien Europar Batasunetik datozen aplikatzen, Datuak Babesteko General Erregulazio arabera (GDPR).\nGainera, Urtarriletik aurrera 1, 2020, hau ere berriki aldarrikatzen aplikatzen California Consumer pribatutasuna Act.\naurrerago hau aldatzeko egingo dugu etorkizun hurbilean.\nBanako batek sarbidea bila dabil, edo nor ikasketek zuzentzeko, aldatzea, edo zehaztugabeak datuak ezabatu, / bere kontsultan zuzendu behar den support@lc-tech.com.\negingo arrazoizko epe baten barruan erantzungo dizugu, not to exceed one week.\ndenbora present aldian For, hau da gure bisitarien Europar Batasunetik datozen aplikatzen, Datuak Babesteko General Erregulazio arabera (GDPR), eta urtarriletik aurrera 1, 2020, halaber, Kaliforniara egoiliarren persuant California Consumer pribatutasuna Act.\nZer Datu betetzea Prozedurak daukagu In Place:\nEdozein ekitaldi daude non bezeroaren datuak galdu da, lapurtutako, edo arriskuan jarri izana, Gure politika da gure bezeroei ohartaraztea posta elektroniko bidez ez geroago baino 48 gure taldeak ordu gertaera jakitun bihurtzen. egingo ere, hala nola, istilurik salatu dugu beharrezko datuak babesteko agintaritza. estu lan egingo dugu edozein bezeroek kaltetutako halako azken erabiltzaileak jakinarazpenak hurrengo urratsak zehazteko, eta etorkizunean antzeko Edonola nola saihesteko.\nBezeroarentzako zerbitzua – Service@LC-Tech.com\nUtzi harpidetza – Unsubscribe@LC-Tech.com\nTelefono Us – Toll Free (866) 603-2195\nFirstData Harremanetarako – Klikatu hemen


Aurkeztu dute AMAE, Espainiako Ikus-entzunezko Muntatzaileen Ekartea\nBy Erredakzioa|2020-04-13T13:54:44+02:00iraila 23, 2019|\nFilmen zurrunbiloaz harago, hamaika dira zinemaldiaren egitarauak egunero eskaintzen dituen aparteko jarduerak. Donostiako hitzorduak errazten duen topagunea baliatu, eta indar erakustaldi eta metaketa bat egin dute gaur Espainia osoko zinema muntatzaileek. Abian da AMAE, Espainiako Ikus-Entzunezko Muntzaileen Elkartea.\nLangileen eskubideen bermatzea, azken urteetan lanbideari ukatu egin zaion aintzatespena berreskuratzea, eta lanbidearen ikusgarritasuna sustatzea izango dira elkartearen helburu nagusaiak. Badute giza-egitura, funtzioen organigrama eta lan estrategiaren diseinua, eta guzti hori mantendu eta hauspotuko duen sektorearen erantzuna bilatu dute gaur Donostia Zinemaldiaren prentsa aretoan egindako agerraldian.\nBesteak beste, urteetan pairatu dituzten lan baldintza txarrak eta gehiegikeriak izan dituzte gogoan, eta sektore zabal baten katebegi-ahantzia sentitu direla aitortu dute bertaratu diren profesional ugarik. Indarrak batu, eta beren eskubide eta lan baldintza duinengatik borrokatuko duen elkarte profesional baten sorrerak zuen premia azpimarratu dute honela.\nIrene Blecua elkartearen zuzendariak eta Ricardo Gallego zuzendari-ordeak hartu dute hitza, eta sindikatu funtzioaz harago, egitasmoak landuko dituen beste hainbat zerbitzu eta funtzio aipatu dituzte. Esaterako, heziketari bideratutako programazioa aurkeztuko dute: profesionalen birziklapenerako saioak, teknologia berrien erabilera… Bestetik, hedapen kulturalarekin zerikusia duten beste hainbat ekimen egingo dituzte ere: profesionalen lanak erakutsiko dituzten zikloak, aurkezpenak… eta baita ikasketa zentroetara irteerak ere.\nAdministrazioaren langa gaindituta, datozeen asteetan zabalduko dute profesionalen inskripzioa zabalduko dute.


Badok | RRV-ren eztanda\nRock Radical Vasco deituriko mugimenduaren barruan, 1983. urtetik 1990. urte bitartean, herriz herri jotzen ibili ziren Euskal Herriko zenbait musika talde eta haien inguruan sortutako azpiegitura (diskoetxeak, gaztetxeak, irrati libreak…) sartu ziren. RRVk ez zuen musikalki norabide zehatz bat izan, nahiz eta rock eta punk sustraiak nagusitu ziren mugimenduan. Talde guztiak Euskal Herrian sortuak ziren, eta erradikaltzat jotzen ziren haien kantuen hitzak eta jarrera. Besteren artean, Zarama, Hertzainak, Kortatu, La Polla Records, Barricada, Cicatriz eta Vomito taldeak sartu zituzten hizki haien azpian, baina askok muzin egin zioten izendapen hari. Talde gehienek gaztelaniaz abesten zuten.\nRock Radikal Vasco delakoa etiketa bat balitz bezala agertu baino lehen, Euskal Herrian bazen kutsu erradikaleko rocka, nahiz eta, oro har, bide laburrekoa eta diskografia aldetik eragin gutxikoa izan. 1977an hasi ziren lehen punk-rock taldeak sortzen gurean, nagusiki Ingalaterratik zetozen doinuei jarraiki. Geografia osoan sakabanaturik zeuden, oso baliabide eskasak zituzten, eta emaitzak ere horrelakoxeak izan ziren. Punkaren filosofiari loturik, musika egiteko ez zegoen instrumentu bat jotzen jakin beharrik, eta laster batean sortzen (eta desegiten) ziren hastapenetako talde haiek: Odio, Basura, Vulpess, Optalidon, Cirrosis edo Doble O (gerora RIP izango zena) izan ziren talde aitzindarietako batzuk. Horrela, 80ko hamarkadaren hasieran sortu eta sendotzen hasi zirenetatik, honako talde hauek egin zuten aurrera: Araban, Hertzainak eta La Polla Records; Bizkaian, Zarama, MCD eta Eskorbuto; Iruñean, Barricada; Gipuzkoan, RIP, Kortatu, Vómito, Bap!!… Ipar Euskal Herrian berriz, RRVk ez zuen apenas eraginik izan.\nRRV ez zen bere kabuz sortutako mugimendu bat izan, edo, behintzat, ez zen musika taldeek beraiek kontzienteki sortutakoa izan. Izan ere, urte luzeetan zeresana eman zuen etiketaren sortzaileetako bat, lehendabizikoz jendaurrean aipatu zuena, Jose Mari Blasco kazetaria izan zen (garai hartan Soñua diskoetxean zebilen eta La Polla Records taldearen managerra zen). 1983. urteko urriaren 11n, Egin egunkariak musikari eskainitako Plaka-Klik orrietan idatziriko artikulu batean erabili zuen aipaturiko definizioa estreinakoz: «Nahi izan edo ez izan, Euskal Rock Erradikala jada errealitate bat da, eta horren barruan ez dira soilik aurretiaz aipaturiko taldeak biltzen, horiek izan arren esanguratsuenak, baizik eta askoz talde gehiago». Hala ere, Marino Goñiren arabera, “Iruñeko Jarauta kaleko lau pertsona izan ginen kontzeptu berria formulatu genuenok gure mugen barruan eta kanpoan ezagutzera emateko alderdi musikal hutsa gainditzen zuen mugimendu hau” (1).\nArtikulu hori idatzi eta berehala, nuklearren kontrako jaialdi ikusgarri bat egin zuten Tuteran (Nafarroa), eta RRV zeritzon haren adierazgarri garbia izan zen. 1983ko urriaren 22ko jaialdi hartan, ordura arte sakabanatu samar zebilen makina bat talde esanguratsuk (Barricada, Zarama, Eskorbuto, Hertzainak, La Polla Records, RIP, Basura…) bat egin zuten, musikalki zein filosofikoki, NATOren, inperialismoaren, energia nuklearraren eta, funtsean, ezarritako gizarte ereduaren kontrako jarrera agertzeko. Kaleetan ernaltzen ari zen, eta, gehienbat, musikaren bitartez bideratzen ari zen mugimendu baten izozmendiaren muturra erakutsi zuen Tuterako kontzertuak.\nKantuen hitzei eta taula gaineko jarrerari zegokienez, berriz, salaketa eta probokazioa ziren nagusi, eta horrek harreman zuzena zuen garaiko testuinguru sozio-politikoarekin. Frankismoaren amaierak itxaropenezko argia piztu zuen arren, desilusioa eta inkonformismoa nagusitu ziren gazteen artean: langabezia, desindustrializazio basatia, soldadutza, errepresioa, askatasun falta, poliziaren oldartzeak, Elizaren boterea… Kantuek kaleko giroa adierazten zuten, kalean bizi zenaren ispilu argia ziren. Cicatrizen kantu batek ederto biltzen du garaiko sentipena: «Somos zombis mutantes inadaptados, automarginados seres, en un mundo de atrasados». Ezarritako gizartetik kanpo kokatzen zuten euren burua garaiko musika talde gehienek.\nUrte gutxira sortu ziren lehen rock diskoetxeak (Soñua, Oihuka, Discos Suicidas, Basati Diskak…), eta haiek kaleratzen zituzten diskoen berri emateaz arduratu ziren aldizkari espezializatuak (Muskaria) eta egunkarietako musika gehigarriak (Bat, Bi, Hiru, Devórame…). Egun, digitalizioaren eta teknologia berrien aurrerapenari esker gertatzen denaz bestera, garai hartan tarte handia zegoen diskoen eta maketen artean. Maketak disko bat izateko egin behar zuen bidaia logikoa zen.\nPixkanaka, rockaren inguruan modu undergroundean sortutako sarea (taldeak, grabazio estudioak, diskoetxeak, managerrak…) profesionalizatuz joan zen. Diskoetxeek (Elkar, IZ, Soñua…) grabazio estudioak ireki zituzten, eta han trebatu ziren lehen soinu teknikariak: Jean Phocas, Kaki Arkarazo, Angel Katarain… Ekoizpenaren arloan, Goñi anaiak izan ziren aitzindariak RRVren diskoetan. Halaber, lehen management agentzia sortu zen rockaren arloan: Matxitxa.\nRRVren garaiko doinuak eta jarrerak erreferente bilakatu ziren Euskal Herri osoan, eta oraindik ere badira gazte askorentzat. RRVk bigarren aro bat izan zuen, musika talde ugari sortu ziren La Polla, Hertzainak, Eskorbuto edota RIP eredu zituztenak, Ingalaterra edo Estatu Batuetara begira egon gabe. Halaber, ugari izan dira kanpotik RRVri begira hazi diren musika taldeak: Reincidentes, Boikot, Ska-P edota Extremoduro, Espainian; Banda Bassotti, Italian; Mokoka, Frantzian… batzuk aipatzearren.\nData zehaztea zaila den arren, RRVren amaiera 90eko hamarkadan hasieran Euskal Herrian gertatu zen musika joera berrien sarrerari loturik dago ezinbestean. Hertzainak taldeak “Aitormena” kantua konposatu zuen unean, 1989an, amaitu zela dioenik ere bada.\nEriz Zapirain-ek zuzendutako Salda badago dokumentalak RRVren hastapenak jasotzen ditu. Halaber, Espainiako telebista publikoak, TVE-k, ekoitzitako Aquellas movidas dokumental sortaren barruan, Rock Radikal Vasco la gran martxa de los ’80 izenekoa estreinatu zuen 2013ko otsailean.


Bi habia pozoitu dituzte - Soraluze - Plaentxia.eus\nBi habia pozoitu dituzte\nUbane Madera 2019-08-19 09:00\nAdituak habietara pozoia botatzen. Argazkiak: Soraluzeko Udaltzaingoa.\nLiztor beltzaren kontrako protokoloari segituz, halako bi habia pozoitu zituzten joan den barikuan: Arraikuan bata eta Olean bestea. Herritarrek abisatu zuten liztor asiarraren habiak zeudela aipatutako bi lekuetan, eta Debemenen bitartez bertaratu ziren adituak haiek suntsitzera, pozoia baliatuta.\nNegua ailegatu aurretik suntsitu behar izaten dira liztor beltzaren habiak, neguan aktibo izateari lagatzen diotelako, baina bien bitartean kalte handiak eragiten dituzte. Asiako liztorra espezie inbaditzailea da 2005az geroztik Europan, eta bertako erleak harrapatzen ditu. Euskal Herrira 2010ean iritsi zen; Amaiurren, Nafarroan aurkitu zuten lehen kolonia, eta harrezkero leku guztietara zabaldu dira.\nSoraluzen, Gipuzkoako Foru Aldundiaren kanpaina dago indarrean, halako liztorren habiak suntsitzeko. 2014an hasi ziren zeregin horretan, Debemenen, Debabarreneko Landa Garapeneko Elkartearen bitartez. Orain arte, (2019ko kanpaina bukatu barik dago) 67 habia deuseztatu dituzte.


Aka, aka aka, iritsi da Postaka - Eskoriatza - Goiena.eus\nAka, aka aka, iritsi da Postaka\nImanol Gallego 2015-03-20 20:25\nEskoriatzarrak ez dira etxean geratu, eta kalera irten dira postaka egitera. Lehen bizi, etxeko txikiek, euren petoak margotu dituzte, eta apurka apurka guraso eta gainontzeko herritarrekin batera ibilbideko zatietara joan dira. Korrikak hemeretzi ediziotan izan dituen abestien erritmora, postakak herri osoa zeharkatu du, eta aurreneko aldiz egin duten ekimen hau, plazan amaitu da.\nEskoriatzarrek ongietorri bikaina egin diote Postakari. Korrika 19-k herria zeharkatuko ez duenez, Eskoriatzako hainbat eragilek sortutako ekimenak herritarrak etxetik atera, eta korrika edo postaka egitera animatu ditu. Testigua herriko elkarteek eroan dute, eta une oro entzun dira postakaren aldeko aldarri eta txaloak.\nPostakak Eskoriatza osoa zeharkatu ondoren, plazara iritsi da eta bertan egin dute amaiera ekitaldia. Postakari guztiak bertan batu dira eta bertso nahiz musikaren erritmoarekin borobildu dute euskararen aldeko ekitaldi hau.\nJende ugarik egin du postaka Eskoriatzan\nImanol Gallego 2015 mar 20 Eskoriatza


Sémeries - Wikipedia, entziklopedia askea.\nFelleries, Avesnelles, Étrœungt, Flaumont-Waudrechies, Rainsars, Ramousies eta Sains-du-Nord\n256 (%47.1) 290 (%53.3)\nSémeries Frantziako udalerria da, Nord departamenduan dagoena, Frantzia Garaia eskualdean. 2013an 520 biztanle zituen.\n2007an Sémeries udalerrian erroldatutako biztanleak 520 ziren. Familiak 200 ziren, horien artean 44 pertsona bakarrekoak ziren (24 bakarrik bizi ziren gizonak eta 20 bakarrik bizi ziren emakumeak), 68 seme-alabarik gabeko familiak ziren, 80 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 234 etxebizitza zeuden, 203 familiaren etxebizitza nagusia ziren, 14 bigarren erresidentzia ziren eta 16 hutsik zeuden. 223 etxeak ziren eta 5 apartamentuak ziren. 203 etxebizitza nagusietatik 161 bere jabearen bizilekua ziren, 37 alokairuan okupaturik zeuden eta 5 doan lagata zeuden; 6 etxek bi gela zituzten, 18 etxek hiru zituzten, 45 etxek lau zituzten eta 134 etxek bost zituzten. 171 etxek euren parking plaza propioa zuten azpian. 98 etxetan ibilgailu bat zegoen eta 92 etxetan bat baino gehiago zituzten.\nSémeries udalerriko biztanleria-piramidea 2009an .\n2007an lan egiteko adina zuten pertsonak 357 ziren, horien artean 267 aktiboak ziren eta 90 inaktiboak ziren. 267 pertsona aktiboetatik 244 lanean zeuden (142 gizon eta 102 emakume) eta 23 langabezian zeuden (11 gizon eta 12 emakume). 90 pertsona inaktiboetatik 28 erretiraturik zeuden, 28 ikasten zeuden eta 34 "bestelako inaktibo" gisa sailkaturik zeuden.\n2009an Sémeries udalerrian 212 unitate fiskal zeuden, 557,5 pertsonek osaturik. Pertsona bakoitzeko diru-sarrera fiskalaren mediana urteko 18.384 euro zen.\n2007an zeuden 13 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen, 4 ibilgailuen saltze eta konpontze enpresak ziren, 2 garraio enpresak ziren, 3 ostalaritza eta jatetxe enpresak ziren eta 1 higiezinen enpresa zen.\n2000. urtean Sémeries udalerrian 29 nekazaritza-ustiategi zeuden, 931 hektarea erabiltzen.\nFlaumont-Waudrechies (2,5 km)\nRamousies (2,8 km)\nFelleries (2,9 km)\nSains-du-Nord (2,9 km)\nBas-Lieu (4,6 km)\nBeugnies (4,9 km)\nAvesnelles (5,1 km)\nAvesnes-sur-Helpe (5,1 km)\nRainsars (5,6 km)\nSemousies (5,6 km)\nLiessies (5,8 km)\nSars-Poteries (5,9 km)\nOrriaren azken aldaketa: 18 urria 2021, 14:48.


Donostiako udal talde guztiek Donostia 2016rekiko konpromisoa erakutsi dute\nDonostiako talde politiko guztiek Donostia 2016rekiko konpromisoa erakutsi dute. Proiektua "Elkarbizitzarako Kultura, Herritarren energia olatuak" lelopean sortu zela gogoratu dute eta hain zuzen horixe aldarrikatzeko unea dela azpimarratu dute. Era berean, Donostia 2016 Fundazioa eratzen duten erakunde publikoei lanean jarraitzeko eskatu diete.\nGipuzkoako Foru Aldundiak Gipuzkoako ekonomia sustatzera bideratuko du 2013ko superabita\nGipuzkoako Foru Aldundiak 2013ko kontuak onartu ditu. Hala azaldu du Larraitz Ugarte bozeramaileak goizean emandako prentsaurrekoan. Superabita 8,3 milioi eurokoa izan da eta Madrilek eman gabe zituen 58,1 milioi euroak gehietuz gero, 66,5 milioi eurora igotzen da kopurua. Diru hau Gipuzkoako ekonomia eta enplegua sustatzera bideratuko dituela iragarri du. Bestalde, Martin Garitano ahaldun nagusia, okerrik ezean, datorren astelehenean itzuliko dela lanera iragarri du.\nELAk dio Confebask-ek hankaz gora jarri duela zegoen negoziazio kolektibo sektorial apurra\nELA sindikatua kritiko agertu da Lan-Arloko 6. Auzitegiak Bizkaiko Ehungintzaren Merkataritzako hitzarmenari buruz emandako epaiarekin. Bizkaiadendak-ekin negoziazio-mahai berri bat eratu zuen ELAk, eta CECOBIk bere eskaeran azken hauen artean sinatutako hitzarmena baliogabetzea eskatzen zuen. Epaiak hala egin du. CECOBIren garaipen hau, guztiz "pirrikoa" izan dela esan du Joseba Villareal ELA sindikatuko ordezkariak.\nKataluniak hartutako norabidea izan dute aztergai San Telmon\nAtzo egindako mahai ingurua "Norabidea" blogaren aurkezpen ekitaldia izan zen. Jaume Lopez politologoa, Rita Marzoa kazetaria eta Salvador Cardus soziologoa izan ziren protagonistak. Independentziaren aldeko hautuaz hitz egin zuten.\nEuskal presoen espetxealdia luzatzeko beste irizpide bat adostu du Auzitegi Nazionalak\nBi epairen artean preso egindako denboraren likidazioak ez du eragin praktikorik izango gehienezko zigorra duten presoen kasuetan. Bi presoren eskaerei emandako erantzuna izan da, baina horien abokatuek jakinarazi dute helegitea aurkeztuko dutela eta Estrasburgora jotzeko prest daudela.\nIruñeko haur eskoletan 306 ume euskarazko lekurik gabe geratuko dira\nIruñean gero eta gehiago dira haien seme-alabak euskaraz matrikulatu nahi dituzten gurasoak; eta horregatik, euskalgintzak 466 eskari aurkeztu ditu udal erregistroan. Euskalgintzaren helburua, Iruñeko haur eskola guztietan euskaraz matrikulatzeko aukera ematea da, eta ez Txantrea auzoko bi haur eskoletan besterik ez. Gurasoek haien eskutik protestak egin dituzte haien nahia zein den aldarrikatzeko.


Alzheimerrak 800.000 espainiar ingururi eragiten die | Consumer\nAlzheimerrak 800.000 espainiar ingururi eragiten die\nGaitz horren aurkako azken aurrerapenak Alzheimerren II. Biltzar Nazionalean aurkeztu dira\nAsteburu honetan, Alzheimerren II. Kongresu Nazionala egin zen Kanaria Handiko Las Palmasen. Gaixotasun neurodegeneratiboa da Alzheimer, eta 800.000 pertsona ingururi eragiten die dagoeneko gure herrialdean, komunikatu batean jakinarazi zutenez.\nKongresuan, Alzheimerraren inguruko azken aurrerapen zientifikoak aztertu ziren, baita gaixoen eta haien senideen eskaerak, beharrak eta itxaropenak ere. Ildo horretatik, iturri berberek adierazi zutenez, “aukera ona izan da zientzialarien, medikuen, profesionalen, familiakoen eta gaixoen arteko beharrezko batasuna sendotzeko, gaixotasunari ikuspegi global eta diziplinartekotasunetik heltzeko bide nagusi gisa”.\nGainera, hitzordua Alfredo Kraus auditorioan egin zen, eta “hura sustatzen duten hiru erakundeek —Espainiako Geriatria eta Gerontologia Elkarteak (SEGG), Alzheimer gaitza duten gaixoen senideen Espainiako Konfederazioak eta Espainiako Neurologia Elkarteak (SEN)— elkarrekin lan egin dute hitzarmen bat sinatu ondoren.\nEkimen horren bidez, “Alzheimerra duten gaixoen alde lan egiteko lankidetza-bideari ekin diote, gaixotasun hori duten pertsonen senideei aurrerapen zientifikoak gerturatzeko eta ordezkaritza handitzen ari den biztanleria-sektore baten bizi-baldintzak eta -kalitatea hobetzeko”.\nKongresuan parte hartu bitartean, SEGGko lehendakari Isidoro Ruipérezek adierazi zuen gaitz horrek “oso harreman estua duela zahartzearekin, nahiz eta adineko pertsona gehienek ez duten Alzheimer edo dementziarik izango”.\nRuipérezek azaldu zuen 65 urtetik gora 20tik batek dementzia bat duela; 80 urtetik gorako biztanlerian, berriz, bostetik batek. “Asko da, baina erdi betetako edalontzia ikusi behar da, bostetik lauk ez baitute dementziarik”, azpimarratu zuen.\nBestalde, SENeko ordezkari Juan Rafael Garcíak adierazi zuen erakunde horrek “gizarteari informazioa ematen diola, garrantzitsua baita jakitea ikertzen ari garela, baina ez garela haren apaizarengana iritsi”.\nALZHEIMER Kongresua Nacional-eu


2018 APIRILA 30\t• BM FRANKIZIAK\nBeste frankizia bat ireki dugu Basaurin\nBM frankizien gure proiektuak hazten jarraitzen du. Horren erakusle da ireki berri dugun Basauriko (Bizkaia) BM Shop berria. Arizgoiti plazako 2. zenbakian dago establezimendua, eta 300 metro koadroko azalera du. Esperanza Urruchurtu da supermerkatuaren arduraduna, ekintzaile gisa eta banaketa-sektoreko kudeatzaile gisa bost urtetik gorako esperientzia duen bilbotarra; berarekin batera, sei profesionalez osatutako lan-taldea.\nGure frankizia guztiak bezala, BMren jarraibide eta balioetan oinarrituko da supermerkatu hau: produktu-sortaren kalitatea, 5.000 erreferentzia baino gehiagorekin; zerbitzuaren bikaintasuna, BM Supermerkatuek hiru hilabetez trebatutako profesionalez osatutako lantalde bati esker, eta produktu freskoaren aldeko apustua, katearen bertako eta eskualdeko hornitzaile-sare batekin lan eginez.\nHain zuzen ere, BMren hornitzaileek egunero eskainiko diote supermerkatuari fruta- eta barazki-zerbitzua; hala nola, Unanue baserriko Antton Olaizolak. Baita BM Bertako Idiazabal Jatorri-deiturako gaztak eta harategiko eta urdaitegiko produktuak ere, BMren bertako hornitzaile-sarearen eskutik.\n9:00etatik 21:00etara egongo da irekita denda, astelehenetik larunbatera, erosketak etxera eramateko zerbitzua eskainiko du, eta bezero-txartela erabiltzearen abantailak izango dituzte bezeroek.\nAzkeneko denda honekin, dagoeneko lau BM Shop denda ditugu martxan: bat Kantabrian (BM Soto de la Marina) eta hiru Bizkaian (BM Gorliz, BM Bilbo eta BM Basauri).\nMiguel Angel Zamorano BM Supermerkatuetako Denden Kudeaketako eta Marketineko zuzendariak azaltzen duen bezala, helburu batez ere kualitatiboak ezarri ditugu frankiziekin: “Kalitatezko frankizia errentagarriak nahi ditugu, BM helburuei eta ereduari erantzungo dietenak”, dio Zamoranok; “horregatik, ez dugu edozein lekutan eta edozein preziotan irekitzen”, gaineratu du.\nBM frankizien gure eredua beren negozio propioa martxan jarri nahi duten ekintzaileei zuzenduta dago; lokala bilatzeko, obretarako, tramite eta lizentzietarako eta beste hainbat alderdiri buruzko etengabeko aholkularitza eskaintzen diegu ekintzaileoi, baita langileak trebatzeko eta finantzaziorako laguntza ere. Zeure negozioa jarri nahi baduzu, ez izan zalantzarik eta jar zaitez gurekin harremanetan.


Euskara erabiltzera deitu du Urkulluk, hizkuntza "bizia" izan dadin | Gizartea | Berria\nEuskara erabiltzera deitu du Urkulluk, hizkuntza "bizia" izan dadin\n1.292 dira .eus domeinua berenganatu duten erabiltzaileak, Puntueus fundazioak jakinarazi duenez. Euskararen Nazioarteko Egunaren harira, dozenaka ekitaldi eta ekimen egin dituzte hainbat herri eta hiritan, ospakizunak eta aldarrikapenak uztartuz.\nHorietako bat izan da Eusko Jaurlaritzak eginikoa, eta bertan hartu dute parte, besteak beste, Iñigo Urkullu lehendakariak, Cristina Uriarte Hezkuntza, Hizkuntza Politika eta Kulturako sailburuak eta Patxi Baztarrika Hizkuntza Politikarako sailburuordeak.\nUrkulluk euskara erabiltzera deitu ditu herritarrak, iritzita horixe dela "ekarpenik onena" hizkuntza "bizia" eta "bizikidetzari" lotua izan dadin.\nEkitaldia egin dute .eus domeinuaren bultzatzaileek ere, eta han jakinarazi dute 1.292 direla dagoeneko erabiltzaileak —1.200 berri batu zaizkie hasierako 92 aitzindariei—. Datuak aurkeztu eta ordubetera, kopuru hori "aparra bezala" igo da, Josu Waliño .eus fundazioko zuzendariak Twitterren jakinarazi duenez:\nAparra bezala igotzen ari da @puntueus. 1292 ginela esan dugu, 1813 #eusgara gara ordu bete beranduago! Komunitatea indartuz! Mila esker!\n— Josu Waliño (@JWalino) December 3, 2014\nGaur, gainera, publiko egingo dute domeinua, edonork erabiltzeko moduan. Waliñok adierazi duenez, "euskara eta euskal kulturaren domeinua da" .eus. Domeinu "zabala, interenet bezain zabala" dela gaineratu du, "mugarik ez duena". Izan ere, muga geografikoen menpe ez dagoen tresna dela esan du Walinok; adibide modura, gaur egun .eus erabiltzen duten %5a Euskal Herritik kanpokoa dela esan du. Era berean, euskal domeinuak euskal komunitatea "interneten kokatu eta bereizten" duela adierazi du Walinok.\nMaddalen Iriarte kazetariak aurkeztu du EITBko Bilboko egoitzan egindako ekitaldia. Bertan izan da, besteak beste, Iñigo Urkullu lehendakaria. Gaur, Euskararen Nazioarteko Eguna .eus domeinuari esker "are nazioartekoagoa" dela esan du lehendakariak. "Egun handia" dela esan du, eta "ametsa errealitate bihurtzeko" lanean egondako 60 gizarte erakundeen lana goraipatu du. Eusko Jaurlaritzak egitasmoa "erabat babesten" duela gaineratu du Urkulluk, eta gobernuaren menpe dauden 200 domeinuak .eus markapean jarriko dituztela jakinarazi du. Jaurlaritzaren webgunea, hain zuzen ere, Euskadi.net izatetik Euskadi.eus-era igaro da gaur. Urkulluk, gainera, .eus domeinuari atxikimendua emateko deia egin du.\nEkitaldian, besteak beste, Sustrai Colinaren bertsoak izan dira, eta baita nazioarteko hizkuntza gutxituetako hiztun askoren elkartasun mezuekin osatutako bideoa. Bukaeran, argazkia egin dute Iñigo Urkulluk, Josu Walinok, Sustrai Colinak eta Iratxe Esnaola .eus egitasmoaren koordinatzaileak.\nEuskararen Nazioarteko Egunaren harira, bestalde, era guztietako ekimenak izaten ari dira Euskal Herri osoan zehar, erakunde eta euskara talde hainbatek antolatuta.\nDonostiko Udalak hainbat ekimen antolatu ditu euskararen egunaren inguruan. Euskara, etenik ez duen haria leloa osatuz talde argazkia egin dute San Telmo museoan. Gainera, bostgarren urtez jarraian mintzodromoa egin dute ere Gipuzkoako hiriburuan. Urteurrena baliatuz, mitzodromo "berezia" izan da gainera, belaunaldi artekoa: aiton-amonak eta gazteka izan dira elkarren artean solasean. Donostiako Udalak, aste osoko egitarauaren baitan barnebildu ditu gaurko ekitaldiak.\nBilboko Udalak ere ekitaldia antolatu du Euskararen Nazioarteko Egunaren harira. Bertan, Itoiz taldea eta Bilboko Kafe Antzokia saritu ditu udalak, euskara laguntzen zabaltzeagatik. Atzo, euskararen normalizazioaren bidean urratsak emateko konpromisoa hartu zuen Bilboko Udalak, alderdi guztien artean hitzarmena sinatuz.\nTopaguneak dei egin du Euskararen Eguna kalean ospatzera. Nabarmendu dute "ospatzeko eta aldarrikatzeko" eguna dela: "Euskaldunok bagarela eta euskaraz bizitzeko hautua egin dugula ospatzeko eta urte osoan egiten den lana aldarrikatzeko".\nTopagunearen Euskarak 365 egun leloarekin lotuta, 1.000 karteletik gora eta 6.000 pegatina banatu dira eta programazio kultural anitza antolatu dute Gasteizen egunotan. Gaur Alea Arabako astekari berriak 65.000 ale banatuko ditu egunean zehar. Goizean goiz hasi dira aldizkariak banatzen; 7:30etan Eusko Jaurlaritzaren ate nagusian eta Santiagoko zein Txagorritxuko ospitalean banatu dituzte, eta 9:00etatik aurrera Euskal Herriko Unibertsitatearen Gasteizko Campusean. Goiz osoan zehar, gainera, Eusko Legebiltzarrean banatuko dituzte hedabide berriaren aleak. Atzo ere, hainbat aldizkari banatu zituzten Alaves eta Espanyolaren aldeko partidan, Mendizorrozan.\nArabako kanpusean#ongietorriALEA!#365egun @hirinet @berria @aiaraldea @goiena @GEUelkartea pic.twitter.com/JKxjhvmBkz\n— Arabako ALEA (@ArabakoALEA) December 3, 2014\nIrunen, Mintzodromoa antolatu du Sareuska proiektuak, eta Nafarroako, Lapurdiko eta Gipuzkoako 120 euskaldun eta euskara ikasle elkartu ditu. Txanaleta plazan atondu dute aretoa, eta Estitxu Fernandezek gidatuta, solasean ari dira bertara joandakoek. Hego Lapurdi, Bortzirietako Euskara Mankomunitateak eta Bidasoa Txingudi Mugaz Gaindiko Patzuergo sortutako proiektua da Sareuska. Euskararen erabilpena sustatu eta bailaren arteko elkar ezagutza bultzatu nahi du egitasmoak, mugaz gaindi.\nDonostiako EHUko Campusean, Gipuzkoako Foru Aldundiak eta Gaztezulo aldizkariak euskara sustatzeko martxan jarritako Ika Mizka ekimenak ere ekitaldia antolatu du, ikasleen artean solasteko. Hainbat gonbidatu egon dira bertan, besteak beste, Jon Maia bertsolaria edo Galder Izagirre Berri Txarrak taldeko musikara.\nAskapenak eta EHE Euskal Herrian Euskarazek bideoa egin dute elkarlanean, gaurko egunaren harira. Maputxe Herritik, Aragoitik, Korsikatik, Irlandatik eta Japoniatik bidalitako mezuekin osatu dute bideoa, eta horren helburu gisa jarri dute "munduko herrien arteko elkartasuna jorratu eta ikustaraziz, herri mugimendutik euskaldun eta euskaltzaleei mezua zabaltzea aurrerantzean ere euskararen alde lan egiten jarrai dezaten".\nEHU Euskal Herriko Unibertsitateak ere hainbat ekitaldi prestatu ditu. Horien artean, Gure Sor Lekua euskarazko lehen filma eskainiko du 19:30ean, Bizkaia Aretoko Mitxelena aretoan. Gainera, egunean zehar hainbat lekutan ikusgai izango da hainbat ikaslek eginiko Euskomorfosia bideo musikala.\nBestalde, Uema Udalerri Euskaldunen Mankomunitatearen bitartez, arnasguneei buruzko tailerrak egin dituzte Azpeitiko Urola Ikastolan. Uemak eta Urola ikastolak ala adostuta, DBHko laugarren mailako ehun ikasle inguruk parte hartu dute tailerretan.\nOspakizun eta aldarri\nHorrez gain, Gipuzkoako Foru Aldundiak adierazpen instituzional bat plazaratu du. Azpimarratu du "normalizazio politikoaren garaia" dela: "Kontakizunek eta memoria historikoak garrantzia duten garai berri hauetan, geure bizipenen berri eman behar dugu euskal hiztunok, euskaldunon autoestimua indartzeko, bizitza duina izateko".\nEAJk egunaren harira plazaratutako oharrean, nabarmendu du abenduaren 3a "guztiz une egokia" dela euskararekiko "konpromisoa berretsi eta lau haizetara zabaltzeko". Horretarako, EAJren esanetan, "euskara gero eta gehiago, gero eta gauza gehiagotarako, gero eta toki gehiagotan" erabiltzea da "konpromisorik funtsezkoena". Hizkuntza erabiltzearen garrantzia nabarmendu du: "Euskara erabili. Berriz ere erabili. Eta behin eta berriro erabili. Horixe da gure hizkuntzari benetako arnasa emateko modurik seguru eta eraginkorrena".\n«Lortu dugu Galizia berriz existitzea nazio gisa Espainiako Estatuan»\nALDAKETAK GIZONEZKOETAN ALDAKETAK EMAKUMEZKOETAN\nIñaki Errasti: "Alferrik dira negarrak"\nGaur berriro, boto paper bila\nEuskaraz bizi eta ikasteko eskubidea aldarrikatuko dute Tafallan\nEuskara normalizatzeko agiri bat sinatu du Bilboko Udalak\nAgiria. BERRIAren gehigarri berezia


Aldaketa publikoan gertatu da –\nGorka Erostarbek egindako elkarrizketa, Berrian. Normalean bertsolaritzarekin lotura zuzena daukaten testuak ekartzen ditugu hona, kasu honetan ez bezala; baina Igor Elortzak proposatuko ikuspuntua kontutan hartuta, begirada aldatzen da.\nBertsolaritzaz (eta bertsogintzaz) ere zer pentsatua ematen ari zait ba kantagintzari buruzko @berria ko serie hauhttps://t.co/NK4e9GnHwL\n— Igor Elortza Aranoa (@ielortza) July 26, 2017\nEz da kasualitatea: azken 60 urteetako euskal musikaren eta gizarte bilakaeraren arteko lotura aztertzen duten bi tesi liburu agertu ziren iaz: Ion Andoni del Amoren Party & Borroka. Jóvenes, músicas y conflictos en Euskadi eta Josu Larrinagaren Euskal musika kosmikoak. Ez da kasualitatea, halaber, «euskal musikagintzaren iraganari, orainari eta geroari buruzko hausnarketa kolektiboa» bilatzeko asmoz Entzunaldizkariak Aho bete doinu 2 liburua ere iaz plazaratu izana, lehen zenbakia atera eta hamabost urte geroago. Badago garai garrantzitsu bat bizi izatearen sentsazioa, bai gizartean, baita musikaren esparruan ere. Badago atzekoa begiratu eta ulertuz egungoaren joera eta giltza batzuk irakurtzen hasteko premia ere. Gizartean, etengabeak izaten dira aldaketak; baina aldi batzuetan besteetan baino bortitzago eta azkarrago gertatzen dira. Musikaren eremuan ere aldaketak etengabeak izaten dira, baina batzuetan besteetan baino nabarmenagoak. Hiru solaskideak, Ion Andoni del Amo EHUko irakasle eta ikerlaria, Leire Lopez Ziluaga DBHko irakasle eta Joxemi Zumalabe fundazioko kidea eta Imanol Ubeda musikari eta kazetaria ados dira musikak gizarte aldaketei jarraitu eta erantzuten diela gehienetan, eta ez alderantziz. Haiei erantzuten ari al da euskal musika? Inoiz baino askotarikoagoa eta aberatsagoa dela diote gehientsuenek, eszena asko dituela. Mugimendu eraldatzaile kolektibo bat eskatzen duten ahotsak ere ez dira gutxi.\nL.L.Z.: Bueno, segun. Ni trap kontzertuetan egon naiz azkenaldian, eta helduena neu izan naiz. Izugarria da zer-nolako jarraipena daukan nire ikasleen artean ere. Gauzak pasatzen ari dira gazteen artean, baina gure fokutik kanpo daude. Ez gara enteratzen. Egungo gazteek badituzte euren kezkak eta kontzientzia, jakina. Zarauzko gaztetxean punk taldeak pasatzen dira sarri, eta badago eszena bat. Traparen inguruan, berdin. Elektronikaren inguruan sekulako eszena sortzen ari da… Hor, adibidez, bada aldaketa bat: Las Tea Partyk musika jartzea txosnetan eta jende andana biltzea. 20 urte nituenean, Gernikako txosnetan pintxatu nuen; oso gauza arruntak ziren, baina jendeak sekulakoak esaten zizkidan, onerako zein txarrerako. Hor aldatu gara [kar, kar…], baina jende gaztea mugitzen da; esaterako, feminismoaren inguruan kontzertu mordo bat antolatzen da, eta neska gazte asko biltzen da. LGTB mugimendutik ere ikusten dut etorriko direla gauzak. Nire ikasleen ehuneko handi bat arrazaren marka ezarri dieten pertsonak dira; horiek ere hasiko dira musika euskaraz egiten. Eta hori ez badago, zerbait txarto egiten ariko gara.\nL.L.Z. Baina 80ko hamarkada ere bazen oso gogorra, eta RRV nahiko hedonista izan zen. Halakoak askotan topikoak dira, eta justifikazioak, esateko ez zela egiten hau eta beste… Ematen du Euskal Herrian bakarrik egon dela gatazka potente bat…\nL.L.Z: Euskal musikaren figura kanonikoena Mikel Laboa da, eta hark ildo oso bat markatu zuen forma askeen aldetik, eta 1980ko urteetan M-ak eta Anjel Katarainek nola egiten zituzten gauzak. Beste gauza bat da zein eragin izan zuten gizartean. Edo, gero, Akauzaztek egin duen ibilbidea 25 urtez. Eta Beñat Axiarik 1970eko hamarkadatik, edo Artze anaiek… Hor badago hasieratik ildo bat esperimentazioarekin zerikusia daukana.Arto Artian indarrean zegoenean ere, Tzesne, Xabier Erkizia… Nik uste dut zerbait gertatu bada izan dela esperimentazio hori pop musikan txertatu dela. Pop musikan izan dela aldaketa hori: Mursego, Irazoki eta abarretan. Eta prest gaudela pop musikan bestelako soinu batzuk entzuteko ere. Ingurune batzuetan, esperimentazio joera horiek orain gehiago onartzen dira. Hala ere, oraindik ez dakit zenbat jenderengana iristen den haien proposamena.\nTags: Aldaketa publikoan gertatu da eboluzioa elkarrizketa etorkizuna hausnarketa hausnartzen kultura